Benriach, το απόσταγμα μίας γυναίκας - Zeitgeist\nΤο παρελθόν του Benriach εμπνέει το παρόν και επανασυστήνεται στους λάτρεις των single malts, με ανανεωμένη ποικιλία ετικετών που φέρει την υπογραφή μίας γυναίκας και νέα εικαστική ταυτότητα που έχει ως σημείο αναφοράς τα τοπία του Speyside.\nΤο αποστακτήριο Benriach βρίσκεται στο βόρειο Speyside από το 1898 και φημίζεται για τη μακρόχρονη παράδοση του σε κλασικά, απαλά, τυρφώδη και τριπλά αποσταγμένα ουίσκι, όπως και για το μεγάλο του απόθεμα από εκλεκτά βαρέλια από όλο τον κόσμο. Πρόσφατα αποκάλυψε τη νέα, ανανεωμένη εμφάνισή του, με καινούριες ετικέτες και εικαστική ταυτότητα. Η νέα συσκευασία έχει ως πηγή έμπνευσης το πρώτο Benriach Single Malt που κυκλοφόρησε πριν από δύο δεκαετίες, ενώ η χρωματική της παλέτα είναι εμπνευσμένη από το φυσικό περιβάλλον του Speyside της Σκωτίας όπου παράγεται.\nΓευστικά, στο νέο Original Ten, διακρίνεται ένας πλούσιoς, στρογγυλεμένος χαρακτήρας βύνης, ενώ το The Twelve εξισορροπεί την πλούσια γεύση βύνης με τα πρόσθετα στρώματα της πολυπλοκότητας sherry και φρούτων. Το Smoky Ten αναδεικνύει τη γλυκιά καπνιστή γεύση του Benriach, εμπλουτισμένη μέσα από ασυνήθιστους συνδυασμούς βαρελιών από bourbon, ρούμι και φρέσκιας βελανιδιάς. Σημειωτέον, το Twenty One, που καταφθάνει στην ελληνική αγορά σε limited ποσότητα και προσφέρει μια βελούδινη γευστική εμπειρία, αναδεικνύοντας την ήπια πολυπλοκότητα της γεύσης που προκύπτει από τις δύο και πλέον δεκαετίες ωρίμανσης.\nΣυνολικά, πρόκειται για μία καλά δομημένη πρόταση πάνω στο σύμπαν του malt ουίσκι από τη Rachel Barrie. Πρόκειται μία από τις ελάχιστες γυναίκες Master Blenders στον κόσμο, η οποία εργάζεται εδώ και πάνω από 25 χρόνια στα αποστακτήρια έχοντας υπογράψει μερικά από τα πιο ιδιαίτερα και αγαπητά ουίσκι των τελευταίων χρόνων. Όπως η ίδια σημειώνει, «η μόνη σταθερά της δουλειάς μου είναι η αλλαγή και η προσέγγισή μου να διαταράσσω τον κανόνα, να αλλάζω, να χτίζω και να δημιουργώ κάτι βελτιωμένο…» και οι νέες της προτάσεις εκπληρώνουν τις υποσχέσεις.\nΗ Cookoovaya του Περικλή Κοσκινά γίνεται το πρώτο αθηναϊκό εστιατόριο που επεκτείνεται στην Κυανή Ακτή, εντός του ξενοδοχείου Pan Dei...


Θεσσαλονίκη: Καθαρίζουν το Σέιχ Σου για να προλάβουν πυρκαγιές - Unban\nHomeΕιδήσειςΘεσσαλονίκη: Καθαρίζουν το Σέιχ Σου για να προλάβουν πυρκαγιές\n4 Μαΐου 2018 cpleader Ειδήσεις, Θεσσαλονίκη, Τοπική Επικαιρότητα Δεν επιτρέπεται σχολιασμός στο Θεσσαλονίκη: Καθαρίζουν το Σέιχ Σου για να προλάβουν πυρκαγιές\nΣτον καθαρισμό του περιαστικού δάσους του Σέιχ Σου από αυτοφυή βλάστηση και απορρίμματα προχωρά τις επόμενες ημέρες ο δήμος Θεσσαλονίκης σε μια προσπάθεια να “θωρακίσει” τον σημαντικότερο πνεύμονα πρασίνου της πόλης από το ενδεχόμενο πυρκαγιών ενόψει του καλοκαιριού.\nΠαράλληλα, με εργολαβία ξεκινά και ο καθαρισμός στο άλσος των Λουτρών Θέρμης, ένα ακόμη σημείο που βρίσκεται στο «κόκκινο» για ενδεχόμενο κίνδυνο εκδήλωσης πυρκαγιάς, όπως δήλωσε στο ραδιοφωνικό σταθμό του ΑΠΕ – ΜΠΕ «Πρακτορείο 104,9Fm» ο υπεύθυνος Πολιτικής Προστασίας του δήμου Θεσσαλονίκης, Θωμάς Ψαρράς.\n«Τις επόμενες ημέρες θα ξεκινήσει ο καθαρισμός του Σέιχ Σου, κοντά στην περιφερειακή οδό, από ξερή βλάστηση και αστικά απορρίμματα, γιατί μπορούν να αποτελέσουν εστίες και να πάρουν εύκολα φωτιά. Επίσης, θα καθαρίσουμε τα Λουτρά της Θέρμης από τα ξερά χόρτα για να περιοριστεί ο κίνδυνος πυρκαγιάς» είπε χαρακτηριστικά ο κ.Ψαρράς.\nΟ κεντρικός δήμος δηλώνει πανέτοιμος να συνδράμει στη φετινή αντιπυρική περίοδο, καθώς διαθέτει 17 υδροφόρα οχήματα, ενώ οι εθελοντικές ομάδες θα πραγματοποιούν περιπολίες για την προστασία του Σέιχ Σου.\nΣε πλήρη ετοιμότητα δηλώνει και η Πυροσβεστική Υπηρεσία, λόγω των υψηλών για την εποχή θερμοκρασιών. Ο διοικητής Διοίκησης Πυροσβεστικών Υπηρεσιών Νομού Θεσσαλονίκης, πύραρχος Κωνσταντίνος Παχίδης, δηλώνει στο ΑΠΕ – ΜΠΕ πως ένα ακόμη σημείο που χρήζει επιφυλακής εντός της πόλης -πέρα από το Σέιχ Σου και τα Λουτρά της Θέρμης- είναι η δασική περιοχή του Ωραιοκάστρου.\n«Ηδη ξεκίνησαν τις περιπολίες τα πεζοπόρα τμήματα της Πυροσβεστικής Υπηρεσίας, ενώ σε καλό βαθμό βρίσκεται και ο μηχανολογικός μας εξοπλισμός. Είμαστε σε αυξημένη ετοιμότητα λόγω των καιρικών συνθηκών και των υψηλών θερμοκρασιών» ανέφερε ο κ.Παχίδης.\nΠρόσθεσε πως «η δύναμη της Θεσσαλονίκης ανέρχεται συνολικά σε 620 άτομα, αξιωματικούς και πυροσβέστες, ΕΜΑΚ και συμβασιούχους, 58 υδροφόρα οχήματα, 28 ειδικά οχήματα κλίμακες, βραχιονοφόρα, διασωστικά και άλλα 72 βοηθητικά οχήματα».


Ο Καλλιονάκης στον Ηχώ 99,8 για το περιστατικό covid 19 στην Ιεράπετρα - Hxo News\nΟ Καλλιονάκης στον Ηχώ 99,8 για το περιστατικό covid 19 στην Ιεράπετρα\n12:17 μ.μ. - Τετάρτη, 22 Ιουλίου 2020\n12:07 μ.μ. - Τετ, 22/17/2020\nΙΕΡΑΠΕΤΡΑ, ΝΟΣΟΚΟΜΕΙΟ ΑΓΙΟΥ ΝΙΚΟΛΑΟΥ, ΚΡΟΥΣΜΑ, ΚΑΛΛΙΟΝΑΚΗΣ, ΚΟΡΩΝΟΙΟΣ\nΘα διερευνηθούν οι λόγοι μεταφοράς της ασθενούς στο Νοσοκομείο Αγίου Νικολάου\nΑπαραίτητες διευκρινίσεις σχετικά με τη διαχείριση του πρώτου κρούσματος κορωνοϊού στην Ιεράπετρα και τις κινήσεις που έγιναν από το Νοσοκομείο Ιεράπετρας , δίνει ο Διοικητής κ. Εμμ. Καλλιονάκης, σε συνέντευξη που παραχώρησε στον Ηχώ 99,8.\nΘυμίζουμε καταρχάς, ότι το κρούσμα είναι μια γυναίκα από την Αλβανία η οποία ζει στην Ιεράπετρα, εργαζόμενη σε θερμοκήπια και πρόσφατα είχε ταξιδέψει στη χώρα της. Επιστρέφοντας, έγινε τεστ στο αεροδρόμιο Ελευθέριος Βενιζέλος. Τις επόμενες ημέρες βγήκαν τα αποτελέσματα τα οποία έδειξαν ότι ήταν θετική. Η γυναίκα ενημερώθηκε και μπήκε σε καραντίνα στο σπίτι της καθώς ήταν ασυμπτωματική. Σε καραντίνα τέθηκε και η οικογένειά της.\nΣτις δηλώσεις του ο κ. Καλλιονάκης ανέφερε σχετικά με το περιστατικό ότι ο ίδιος βρισκόταν εκτός νοσοκομείο. Επικοινώνησε τηλεφωνικά με τον συντονιστή covid κ. Πετράκη του ανέφερε για το περιστατικό της συγκεκριμένης φορέα ότι εξετάζεται το περιστατικό, προσθέτοντας ότι χρήζει πιθανόν μετά από ενημέρωση του διευθυντή της παθολογίας και της κλινικής covid κ. Φυτρολάκης ότι χρήζει αξονικής. Εφόσον το περιστατικό επιβεβαιωθεί ότι χρήζει αξονικής τομογραφίας θα μεταβεί στον Άγιο Νικόλαο καθώς το Νοσοκομείο Ιεράπετρας δεν διαθέτει ακόμη. Αν δεν χρήζει αξονικής τότε παραμένει στην κλινική Covid της Ιεράπετρας. Εν συνεχεία επικοινώνησε τηλεφωνικά με τον Διοικητή των Διασυνδεόμενων νοσοκομείων του Νομού κ. Ανδρεαδάκη και συμφώνησαν να μεταβεί το περιστατικό στον Άγιο Νικόλαο μόνο εφόσον χρήζει αξονικής τομογραφίας. Έμενε να μιλήσουν μεταξύ τους οι διευθυντές και συντονιστές covid των δυο Νοσοκομείων για την τύχη του περιστατικού. Το όλο θέμα γιατί και εάν έπρεπε να μεταφερθεί το περιστατικό στον Άγιο Νικόλαο είναι υπό διερεύνηση, είπε ο κ. Διοικητής.\nΟ κ. Καλλιονάκης πρόσθεσε ότι γίνεται ιχνηλάτηση σύμφωνα με όσα προβλέπεται από τα υγειονομικά πρωτόκολλα.\nΗ Κοινωνική Συνεταιριστική Επιχείρηση ΕΠΤΑΣΤΙΚΤΟΣ για 4η συνεχή χρονιά, προέβη σε συνεργασία με τους ιδιοκτήτες υπεραιωνόβιων ελαιοδέντρων, στη συλλογή ελιών από τα αρχαία ελαιόδεντρα


Αυξητική Στήθους / Μαστών - Ενθέματα στήθους και μαστογραφία\nΤα ενθέματα σιλικόνης, όπως έχει αποδειχθεί και είναι γνωστό, δεν προκαλούν καρκίνο στο μαστό [δείτε αναλυτικά γι’ αυτό στην αντίστοιχη σελίδα του site]. Οι γυναίκες όμως που φέρουν ενθέματα σιλικόνης θα πρέπει, όπως και οι άλλες γυναίκες, να ελέγχονται για την πιθανότητα να αναπτύξουν καρκίνο του μαστού, ανεξάρτητα της τοποθέτησης των ενθεμάτων. Τα ενθέματα δεν προκαλούν εμπόδιο στη διερεύνηση με ακτινογραφίες, όμως ο ακτινολόγος θα πρέπει να γνωρίζει την ύπαρξη των ενθεμάτων, για να μπορέσει κατά αυτόν τον τρόπο να κάνει τις κατάλληλες λήψεις.\nΑκτινολογικός έλεγχος μαστών\nΗ ολοκληρωμένη εξέταση των μαστών γίνεται με συνδυασμό μαστογραφίας και υπερηχογραφήματος, ιδιαίτερα στους μαστούς που αποκαλούμε «πυκνούς». Στις μέρες μας, όλο και περισσότερο, οι ακτινολόγοι έχουν αποκτήσει εμπειρία στoν έλεγχο και στη διάγνωση των μαστών που φέρουν ενθέματα.\nΕίναι σημαντικό η γυναίκα να βεβαιωθεί ότι ο ακτινολόγος που θα κάνει την εξέταση του μαστού έχει πείρα στις συγκεκριμένες εξετάσεις γυναικών με το ίδιο αντικείμενο. Η πείρα του ακτινολόγου σε αυτά τα είδη εξέτασης είναι ουσιαστική και σημαντική.\nΗ γυναίκα που έχει ενθέματα μαστών μπορεί να προβεί σε κάθε είδους εξέταση για να διαγνώσει την κατάσταση του αδένα του μαστού. Όμως δεν μπορεί να διαγνώσει την ακεραιότητα των ενθεμάτων, δηλαδή αν αυτά έχουν υποστεί ρήξη ή όχι παρά μόνο με μαγνητική τομογραφία, η οποία είναι η μόνη κατάλληλη διαγνωστική εξέταση γι’ αυτές τις περιπτώσεις. Ακόμα και αυτή όμως έχει μεγάλα ποσοστά λάθους διότι μια απλή πτύχωση του ενθέματος, η οποία συμβαίνει αρκετά συχνά και δεν δημιουργεί κανένα πρόβλημα, μπορεί να φανεί ως ρήξη. Είναι πολύ συχνό φαινόμενο να αφαιρούνται ενθέματα, στα οποία έχει διαγνωστεί ρήξη, και τελικά να διαπιστώνεται ότι δεν υπήρχε κανένα πρόβλημα.\nΚατά τη διάρκεια της μαστογραφίας τα ενθέματα υφίστανται συνήθως μεγάλη πίεση. Πολλές από τις περιπτώσεις ρήξης ενθέματος οφείλονται στην υπερβολικά μεγάλη πίεση που ασκείται σε αυτά κατά τη διάρκεια της μαστογραφίας. Παρότι τα ενθέματα είναι εξαιρετικά ανθεκτικά στη πίεση, μερικές φορές με το πέρασμα του χρόνου χάνουν μέρος της ανθεκτικότητάς τους με αποτέλεσμα ναι μεν υπό φυσιολογικές συνθήκες να μην υφίστανται ρήξη αλλά σε υπερβολικά μεγάλη πίεση κάτι τέτοιο ενδέχεται να συμβεί. Αυτός είναι ένας ακόμη λόγος για τον οποίο πρέπει να ενημερώσετε τον ακτινολόγο ότι έχετε ενθέματα, έτσι ώστε να αποφευχθεί το σπάνιο μεν αλλά πιθανό ενδεχόμενο ρήξης των ενθεμάτων.\nΘα πρέπει να γνωρίζετε ότι κατά τη διάρκεια της μαστογραφίας ενδέχεται να χρειαστούν περισσότερες λήψεις. Οι λήψεις αυτές γίνονται με μια ειδική τεχνική κατά την οποία ο ακτινολόγος πιέζει το ένθεμα προς το τοίχωμα του θώρακα, τραβώντας τον αδένα πάνω από αυτό προς τα έξω. Αυτό δίνει τη δυνατότητα να μετακινηθεί ο μαστός εκτός του ενθέματος και να φανεί πλήρως στη μαστογραφία. Αυτές οι λήψεις μπορεί να είναι λίγο δυσάρεστες για την γυναίκα, ιδίως όταν υπάρχει αρκετός ινώδης ιστός, ο οποίος δημιουργεί πόνο στον μαστό. Οι λήψεις αυτές είναι πιο εύκολες όταν το ένθεμα έχει τοποθετηθεί κάτω από τον μείζονα θωρακικό μυ.\nΕάν κάποια γυναίκα, που θέλει να προχωρήσει σε αυξητική στήθους, έχει ιστορικό καρκίνου του μαστού στην οικογένεια, πρέπει να ενημερώσει τον Πλαστικό Χειρουργό πριν από την επέμβαση, διότι σε αυτές τις περιπτώσεις είναι προτιμότερο το ένθεμα να μπει «κάτω από το μυ», διευκολύνοντας τη μετέπειτα διάγνωση με τις μεθόδους που προαναφέραμε.\nΜια γυναίκα που έχει ενθέματα θα πρέπει να ελέγχει τους μαστούς της για την πιθανότητα καρκίνου του μαστού κατά τον ίδιο τρόπο που θα τον έλεγχε αν δεν είχε ενθέματα. Δεν αλλάζει κάτι, ούτε όσον αφορά στο είδος της εξέτασης, ούτε όσον αφορά στη συχνότητα των εξετάσεων.


Αυτά είναι τα καλύτερα σπίτια στον κόσμο – Το ένα στην Ελλάδα! - esthetic\nΑυτά είναι τα καλύτερα σπίτια στον κόσμο – Το ένα στην Ελλάδα!\nPost on: Jun 26, 2017\nΆλλα πολυτελή, άλλα πιο μίνιμαλ, άλλα με θέα κι άλλα χωρίς, το μόνο σίγουρο είναι ότι και τα οκτώ είναι ιδιαίτερα εντυπωσιακά!\nΗ εταιρεία ακινήτων LeadingRE συνέταξε τη λίστα με τα οκτώ καλύτερα σπίτια στον κόσμο και προσκαλεί όλους τους ενδιαφερομένους να ψηφίσουν το καλύτερο από αυτά έως τις 18 Ιουλίου, όπως αναφέρει η Daily Mail.\nΤα σπίτια βρίσκονται στη Νότιο Αφρική, την Ελλάδα, την Κόστα Ρίκα, τη Δομινικανή Δημοκρατία, τον Καναδά, τη Μαλαισία και την Ελβετία.\nΚέντον – Νότιος Αφρική\nΗ έκταση 10.000 εκταρίων περιλαμβάνει δύο υπερπολυτελείς μονάδες στις όχθες ποταμού και το δικαίωμα πρόσβασης σε ένα ολόκληρη καταφύγιο άγριας ζωής.\nΛα Ρομάνα – Δομινικανή Δημοκρατία\nΤο ακίνητο διαθέτει έξι μεγάλες κρεβατοκάμαρες, οι τρεις εξ αυτών σουίτες, όλες με θέα στον ωκεανό. Το μεγαλύτερο μέρος του σπιτιού καλύπτεται από μάρμαρο. Διαθέτει επίσης κελάρι, δύο πισίνες και εγκαταστάσεις σολάριουμ στην ταράτσα.\nΜπαλίτο – Νότιος Αφρική\nΠεριλαμβάνει τέσσερα υπνοδωμάτια, μια αίθουσα θεάτρου, λιμνούλες koi και μια πισίνα.\nΜύκονος – Ελλάδα\nΠρόκειται για μια πολυτελή βίλα, 670 τ.μ., στην περιοχή Φανάρι, που περιλαμβάνει δύο διαφορετικά κτίρια και μια εξωτερική πισίνα.\nΣάντα Άνα – Κόστα Ρίκα\nΤο «Ξύλινο σπίτι» όπως το αποκαλούν καλύπτει 1.320 τ.μ., έχει τέσσερα υπνοδωμάτια και μια πισίνα 25 μέτρων.\nΚουάλα Λουμπούρ – Μαλαισία\nΤο International Zephyr Point είναι ένα συγκρότημα πολυτελών ακινήτων, με μοντέρνο design. Κάθε μονάδα έχει δικό της γραφείο, γυμναστήριο και πισίνα.\nΓουίστλερ – Καναδάς\nΠρόκειται για μια τεράστια έκταση με ξεχωριστό σπίτι για το υπηρετικό προσωπικό, πισίνα, σάουνα και εγκαταστάσεις μπάρμπεκιου.\nΡουβιγκλιάνα – Ελβετία\nΧτισμένο στις όχθες της λίμνης Λουγκάνο το επιβλητικό ακίνητο διαθέτει μια σουίτα με μπάνιο μέσα στο υπνοδωμάτιο, κελάρι και κήπο.\nΤο μικρότερο σχολείο της Ευρώπης βρίσκεται στην Ελλάδα και έχει μόνο έναν μαθητή\nΑυτός είναι ο λόγος που μισούμε τον ήχο της ηχογραφημένης φωνής μας\nΗ σοκαριστική αλήθεια για τα ψεύτικα χριστουγεννιατικα δέντρα\nΧριστουγεννιάτικο δέντρο ψεύτικο ή αληθινό; Πολύ πιθανό να έχεις βρεθεί στο δίλημμα ποιο να επιλέξεις. Το εμβληματικό σύμβολο των γιορτών, ...\nΈξυπνα δώρα για τους “βιβλιοφάγους”\nΧριστούγεννα έρχονται και ένα δωράκι θα το κάνουμε σε ανθρώπους που αγαπάμε! Ποιο είναι το καλύτερο δώρο για έναν “βιβλιοφάγο”; ...\nΣτις 17 Οκτωβρίου 2017, τo Παναθηναϊκό Στάδιο φωταγωγείται σε ροζ χρώμα! Θα είμαστε όλοι εκεί.\nΤεράστιες χρωματιστές μπάλες στο κέντρο της Αθήνας\nArt Night Athens: Η «λευκή νύχτα» πολιτισμού έρχεται στην Αθήνα\nRegenere: Bazaar με όλα τα trends του χειμώνα στις τιμές που ονειρευόμαστε\nΣρι Λάνκα: Άρχισε η μεγαλύτερη έκθεση βιβλίου παγκοσμίως\nΗ ιστορία πίσω από τα πιόνια της Monopoly\n«Ζήσης»: Εδώ τρως ψαράκι στο χωνάκι και παίρνεις ρέστα από πεντάευρο\n«Τερμάτισε» το δείκτη ευφυίας – Ποιος είναι ο 11χρονος με το μεγαλύτερο IQ στον κόσμο\nΗ ΑΙΣΘΗΤΙΚΗ ΜΑΣ, Η ΚΡΙΤΙΚΗ ΜΑΣ\n10 πράγματα που πρέπει να πετάξεις τώρα από την κρεβατοκάμαρά σου\nΗ Αθήνα νηστεύει! Στέκια για κλασικές και εναλλακτικές σαρακοστιανές γεύσεις\n“Η Ράχη”, γεύμα στα σύννεφα!\nΑχαρνής του Αριστοφάνη στο Ωδείο Ηρώδου του Αττικού, τι είδαμε ;\nΗ συγκινητική ιστορία του αξιαγάπητου Rowdy που έχει λεύκη και βοηθά όσους πάσχουν από το ίδιο\nPet-friendly διακόσμηση -8 τιπς, για να σώσετε πατώματα, τοίχους, διακόσμηση\nΠάρκα για σκύλους με ειδικά όργανα γυμναστικής ετοιμάζει ο δήμος Ιλίου\nΠώς να προστατέψετε το κατοικίδιό σας από το κρύο\nΓιατί τα Λαμπραντόρ είναι τα καλύτερα πλάσματα του κόσμου.\nINDUSTRIAL DESIGN (154)\nSTREET ROMANCE (16)\nSUCCESS STORIES (110)\nΗ ΑΙΣΘΗΤΙΚΗ ΜΑΣ, Η ΚΡΙΤΙΚΗ ΜΑΣ (4)\nΗ φετινή έκθεση, η οποία εγκαινιάσθηκε από τον υπουργό Παιδείας της Σρι Λάνκα Ακίλα Βιράζ Καριγαγουασάμ, θα λειτουργεί όλο το 24ωρο Άρχισε σήμερα στο Κολόμπο, ...\n©Copyright Esthetic. All rights reserved.\nΩραίοι είμαστε, αλλά ποιοι είμαστε....\nDesign and Development by Hellas Media Services Ltd\nEsthetic | Ο,τι σας κάνει αίσθηση\nΒΙΟΛΟΓΙΚΑ & ΕΛΛΗΝΙΚΑ


Μέγας Ενιαυτός: Περί της επανάστασης - ένας αχταρμάς "ιδεολογικών" κειμένων\nPosted by Πανδιων at 2:57 π.μ.\nΘα ξεκινήσω με το συμπέρασμα: Επανάσταση αποτελεί αυτό που κάνουμε εμείς, οι της πατρώας θρησκείας, καθώς και άλλοι σαν εμάς. Σε αντιδιαστολή με όσους βγαίνουν σήμερα και δηλώνουν επαναστάτες, πράττοντας ή διατρανώνοντας όποια αθλιότητα μπορεί να συλλάβει ανθρώπου νους, μια επανεξέταση των όρων είναι όχι μόνο χρήσιμη αλλά και αναγκαία. Θα πω λίγα πράγματα για τον όρο λοιπόν, μιας και στο πολύ επίκαιρο άρθρο του Πανδίωνα υπάρχουν αρκετοί ορισμοί του κοινωνικού φαινομένου που αποκαλείται 'επανάσταση', μα κανένας ορισμός της έννοιας 'επανάσταση'.\n'Στάση' και 'επανάσταση' προέρχονται από το ρήμα ίστημι (ή ανίστημι), που συναντάται στην Γραμματεία με τις έννοιες του σηκώνω (κάποιον καθήμενο), ορθώνω/υψώνω/εγείρω (κτίσμα), στήνω (κάποιο τρόπαιο), αλλά και ξυπνώ κάποιον, υποκινώ/ξεσηκώνω πλήθος, ενώ συναντάται και το πολύ ειδικό αναβιώνω (κάποιον/κάτι νεκρό, το γνωστό ανασταίνω) με αναφορές από την Ιλιάδα ακόμη (24.551). 'Στάση' και 'επανάσταση', αναφερόμενα σε τάξεις πραγμάτων και καταστάσεις, μοιράζονται τη σημασία μιας εξέλιξης που εμφανίζεται και προκύπτει σχετικά απότομα, αλλά διαφέρουν χαρακτηριστικά ως προς το θετικό/αρνητικό της χροιάς. Η στάση σχετίζεται με κοινωνική αντίδραση, αναταραχή, ξεσηκωμό και ένοπλη σύγκρουση, ενώ συνήθως λαμβάνει αρνητική χροιά. Η επανάσταση διαφοροποιείται: η πρόθεση 'ανα' σε σημασιολογικά ενισχυμένη μορφή, δίνει στην λέξη παρελθόν, ιστορία, αλλά και την φορτίζει με την ειδική αξία του προκύπτειν ξανά και ξανά, ως μια υπενθύμιση της έννοιας της αναβίωσης.\nΕνώ η στάση αφορά μια τάξη πραγμάτων καινοφανή, ασταθή, απρόβλεπτη, κινδυνώδη και κατά κανόνα επιβλαβή, η επανάσταση αφορά μια τάξη πραγμάτων προϋπάρχουσα, γνωστή, δοκιμασμένη, στο μέτρο της διάρκειάς της δικαιωμένη και στο μέτρο της επιρροής της θεμιτή και επιθυμητή. Ενώ η στάση έχει αδερφάκια την καταστροφή και την ανατροπή, η επανάσταση αντιθέτως, συγγενεύει με την αναδόμηση και την παλινόρθωση. Ενώ η στάση εφορμά από την αγανάκτηση και στοχεύει στο ιδανικό και την ουτοπία, η επανάσταση εφορμά από την γνώση και την κριτική σκέψη, και στοχεύει στην αναβίωση. Και γενικά, ο στασιαστής δεν χρειάζεται το παρελθόν ούτε το παρόν για να οραματιστεί το μέλλον. Ο επαναστάτης σχεδιάζει το μέλλον με γνώση και αξιακή σύγκριση επί των άλλων δύο.\nΗ ερώτηση λοιπόν που οφείλει να προκύπτει σε κάθε περίπτωση που βλέπουμε κάποιον να αποκαλείται 'επαναστάτης', είναι από που κρατάει η ιδεολογική του σκούφια. Και αν το πολιτισμικό σχήμα το οποίο πρεσβεύει έτυχε ποτέ εφαρμογής στον πραγματικό κόσμο. Και αν ναι, ποια η διάρκεια, ποια η επιρροή και ποιες οι επιπτώσεις του σε αυτόν. Σίγουρα δεν θα τον κάνουμε να αναθεωρήσει- η έστω προσωρινή ανάσυρση όμως μιας λέξης από τον βούρκο, είναι μια μικρή, προσωπική μας επανάσταση.\nΠάρα πολύ καλές οι διαπιστώσεις και προσθήκες που έκανες στο θέμα Καλλίμαχε.\nΜου θύμησες και λίγο Evola στο θέμα, φανταζομαι θα το γνωρίζεις το συγκεκριμένο\n4 Σεπτεμβρίου 2012 - 12:01 π.μ.


Ioanninamed.gr - Γονιδιακή θεραπεία\nΔημιουργήθηκε: Πέμπτη, 27 Οκτωβρίου 2011 15:18\t Γράφτηκε από τον/την Παπαθανασίου Παντελής\tΕμφανίσεις: 8386\nΓονιδιακή θεραπεία (Gene therapy) είναι η εισαγωγή, αλλαγή ή αφαίρεση γονιδίων μέσα σε κύτταρα ενός ατόμου και σε βιολογικούς ιστούς για τη θεραπεία ασθενειών. Είναι μια τεχνική που διορθώνει τα μη φυσιολογικά γονίδια, τα οποία είναι υπεύθυνα για την ανάπτυξη κάποιας ασθένειας. Η πιο κοινή διαδικασία της γονιδιακής θεραπείας εμπλέκει την εισαγωγή λειτουργικών γονιδίων μέσα σε ένα ακαθόριστο γενετικό τόπο για την αντικατάσταση ενός μεταλλαγμένου γονιδίου. Άλλες διαδικασίες εμπλέκουν την άμεση επιδιόρθωση της μετάλλαξης ή επιφέρουν βελτιωτικές μετατροπές σε φυσιολογικά γονίδια. Παρόλο που η τεχνολογία είναι ακόμη σε πρώιμα στάδια, έχει χρησιμοποιηθεί με κάποια επιτυχία.\nΟι επιστήμονες ακολουθούν το λογικό μονοπάτι της προσπάθειας εισαγωγής γονιδίων απευθείας σε ανθρώπινα κύτταρα, επικεντρωμένοι σε ασθένειες που προκαλούνται από μονογονιδιακές ανωμαλίες, όπως κυστική ίνωση, αιμοφιλία, μυϊκή δυστροφία και δρεπανοκυτταρική αναιμία. Όμως, αυτό έχει αποδειχθεί περισσότερο δύσκολο, λόγω της διαχείρισης των βακτηρίων, όπου υπάρχουν προβλήματα στη μεταφορά μεγάλων τμημάτων DNA και στην τοποθέτησή τους στο σωστό σημείο του γονιδίου. Σήμερα, οι περισσότερες μελέτες γονιδιακής θεραπείας στοχεύουν στον καρκίνο και στις κληρονομικές ασθένειες που συνδέονται με γενετική ανωμαλία.\nΆλλες τεχνικές της γενετικής μηχανικής χρησιμοποιούν τη γονιδιακή στόχευση (gene targeting) και την απενεργοποίηση ( knock out ) συγκεκριμένων γονιδίων με τη χρήση μηχανικών νουκλεασών, όπως νουκλεάσες δακτύλου ψευδαργύρου, με μηχανικές I-CreI ανθρώπινες ενδονουκλεάσες ή με τη χρήση νουκλεασών που δημιουργούνται από τις πρωτεΐνες TAL. Ένα παράδειγμα knock out γονιδίων είναι η απενεργοποίηση του ανθρώπινου γονιδίου CCR5 στα Τ-κύτταρα, έτσι ώστε να ελεγχθεί η HIV μόλυνση. Αυτή η προσέγγιση χρησιμοποιείται σε αρκετές κλινικές δοκιμές.\nΗ βιολογία της ανθρώπινης γονιδιακής θεραπείας παραμένει πολύπλοκη και πολλές τεχνικές χρειάζονται περαιτέρω ανάπτυξη. Πολλές ασθένειες, καθώς και η γενετική σύνδεση αυτών, χρειάζεται να κατανοηθούν καλύτερα πριν η γονιδιακή θεραπεία χρησιμοποιηθεί καταλλήλως. Η κοινή γνώμη διίστανται στην πιθανότητα εφαρμογής της και διαφορετικές θέσεις πάνω στο συγκεκριμένο ζήτημα προέρχονται από τους χώρους της βιολογίας, της κυβέρνησης, της ιατρικής, της νομικής, της φιλοσοφίας και της θρησκείας.\nΠιο αναλυτικά, στις περισσότερες μελέτες της γονιδιακής θεραπείας, ένα φυσιολογικό γονίδιο εισάγεται στο γονιδίωμα για την αντικατάσταση ενός μη λειτουργικού γονιδίου που προκαλεί την ασθένεια. Ένα μόριο μεταφορέας, που καλείται φορέας, πρέπει να χρησιμοποιηθεί για την εναπόθεση του θεραπευτικού γονιδίου στα στοχευμένα κύτταρα του ασθενή. Κατά την παρούσα περίοδο, ο πιο κοινός φορέας είναι ένας ιός, ο οποίος έχει δεχτεί γενετική παρέμβαση ώστε να μεταφέρει το φυσιολογικό ανθρώπινο γενετικό υλικό.\nΟι ιοί έχουν την ικανότητα να περικλείουν σε κάψα και να εναποθέτουν τα γονίδιά τους στα ανθρώπινα κύτταρα με παθολογικό τρόπο. Οι επιστήμονες έχουν προσπαθήσει να εκμεταλλευτούν το πλεονέκτημα αυτής της δυνατότητάς τους και να ελέγχουν το ιΐκό γονιδίωμα, ώστε να εξαλείφουν την ασθένεια που προκαλείται από τα μη λειτουργικά γονίδια και να επάγουν τα θεραπευτικά. Η παραγωγή και δημιουργία ενός λειτουργικού πρωτεϊνικού προϊόντος από τα θεραπευτικά γονίδια επαναφέρει τα στοχευμένα κύτταρα σε φυσιολογική κατάσταση.\nΟι ερευνητές πειραματίζονται επίσης, εισάγοντας ένα 47ο τεχνητό ανθρώπινο χρωμόσωμα στα στοχευμένα κύτταρα. Αυτό το χρωμόσωμα θα υφίσταται αυτόνομα μαζί με τα σταθερά 46 χρωμοσώματα χωρίς να επηρεάζει τη λειτουργικότητά τους ή να προκαλεί κάποια μετάλλαξη. Θα πρέπει να υπάρχει ένας μεγάλος φορέας ικανός να μεταφέρει σημαντική ποσότητα γενετικού υλικού και οι επιστήμονες προσδοκούν να μην πραγματοποιηθεί ανοσοαπόκριση εξαιτίας της κατασκευής του και της αυτονομίας του. Η δυσκολία σε αυτή τη μέθοδο έγκειται στην εναπόθεση ενός τόσο μεγάλου μορίου στον πυρήνα των κυττάρων-στόχων.\nΟι ερευνητές μπορούν να χρησιμοποιήσουν μία εκ των πολλών προσεγγίσεων για την επιδιόρθωση των μεταλλαγμένων γονιδίων:\nΈνα φυσιολογικό γονίδιο μπορεί να εισαχθεί σε μία απροσδιόριστη τοποθεσία μέσα στο γονιδίωμα για την αντικατάσταση του μη λειτουργικού γονιδίου. Αυτή η μέθοδος είναι η πιο κοινή.\nΈνα μη φυσιολογικό γονίδιο μπορεί να ανταλλαχθεί με ένα φυσιολογικό γονίδιο μέσω ομόλογου ανασυνδιασμού.\nΤο μη φυσιολογικό γονίδιο μπορεί να επιδιορθωθεί μέσω επιλεκτικής αντίστροφης μετάλλαξης, η οποία επιστρέφει το γονίδιο στη φυσιολογική του λειτουργία.\nΗ ρύθμιση (ο βαθμός στον οποίο ένα γονίδιο είναι ενεργό ή όχι ) ενός συγκεκριμένου γονιδίου μπορεί να τροποποιηθεί.\nΗ προληπτική γονιδιακή θεραπεία είναι η διαδικασία με την οποία πραγματοποιείται επιδιόρθωση ενός μεταλλαγμένου γονιδίου, που σχετίζεται άμεσα με προϊούσα νόσο, για την αποτροπή εκδήλωσης της νόσου αυτής.\nΥπάρχουν αρκετοί παράγοντες για την εφαρμογή της:\nΕίναι αρκετά δύσκολο να πάρει κανείς την άδεια του FDA για τη θεραπεία προσυμπτωματικής κατάστασης, γιατί είναι δύσκολο να προβλέψει τις επιπλοκές που θα προκύψουν. Άρα είναι δύσκολο να δώσει μία ανάλυση ρίσκου-οφέλους. Αυτό αποτελεί κώλυμα στις μακράς διάρκειας θεραπείες.\nΕίναι ευκολότερο να εγκριθεί για μικρής διάρκειας θεραπείες ώστε να προκληθεί ίαση των εκδηλωμένων καταστάσεων παρά αποτροπή τους.\nΔεν είναι γνωστό το αν η επιδιόρθωση μιας μετάλλαξης θα βοηθήσει στη θεραπεία μιας κατάστασης, η οποία έχει ήδη προοδεύσει.\nΤύποι γονιδιακής θεραπείας\nΗ γονιδιακή θεραπεία μπορεί να κατηγοριοποιηθεί στους παρακάτω δύο τύπους :\nΓονιδιακή θεραπεία σε γεννητικά κύτταρα\nΓονιδιακή θεραπεία σε σωματικά κύτταρα\n1) Στην περίπτωση γονιδιακής θεραπείας των γεννητικών κυττάρων, αυτά τροποποιούνται από την εισαγωγή λειτουργικών γονιδίων τα οποία ενσωματώνονται στο γονιδίωμά τους. Επιπλέον, η αλλαγή μέσω της θεραπείας μπορεί να κληρονομηθεί και να περάσει στις επόμενες γενιές. Αυτή η νέα προσέγγιση, θεωρητικά, θα μπορούσε να είναι πολύ πιο αποτελεσματική στην αντιμετώπιση γενετικών ανωμαλιών ή κληρονομικών ασθενειών. Όμως, πολλές δικαστικές αποφάσεις απαγορεύουν την αίτηση για εφαρμογή της τεχνικής αυτής σε ανθρώπους, εξαιτίας πολλών τεχνολογικών και ηθικών λόγων.\n2)Στην περίπτωση αυτή, τα θεραπευτικά γονίδια μεταφέρονται μέσα στα σωματικά κύτταρα του ασθενή (In vivo gene therapy ή Ex-vivo gene therapy). Οποιαδήποτε βελτίωση ή αλλαγή πραγματοποιείται αποκλειστικά στον ασθενή και δεν μπορεί να κληρονομηθεί στους απογόνους του ασθενή ή σε επόμενες γενιές.\nΤο Κέντρο Βιολογικής Αξιολόγησης και ‘Έρευνας (CBER) ελέγχει αυστηρά τα προϊόντα της ανθρώπινης γονιδιακής θεραπείας – προϊόντα που εισάγουν γενετικό υλικό στο ανθρώπινο σώμα για να αντικαταστήσουν λανθασμένο ή ελλιπές γενετικό υλικό, έτσι ώστε να θεραπεύσουν μία ασθένεια ή μία μη φυσιολογική ιατρική κατάσταση. Το CBER συνεργάζεται στενά με το Υπουργείο Υγείας της Αμερικής και το FDA για την νομοθέτηση και επίβλεψη.\nΟ FDA δεν έχει εγκρίνει ακόμα κάποιο προϊόν ανθρώπινης γονιδιακής θεραπείας προς εμπορικό σκοπό ή προς πώληση. Παρόλα αυτά, το εύρος της έρευνας και ανάπτυξης, που σχετίζονται με τη γονιδιακή θεραπεία, συνεχίζει να μεγαλώνει με πολύ γρήγορους ρυθμούς και ο FDA εμπλέκεται ενεργά στην επιτήρησή του. Ο FDA έχει δεχτεί πολλά αιτήματα από ιατρικούς ερευνητές και εταιρίες να μελετήσουν και να αναπτύξουν τέτοιου είδους προϊόντα. Τέτοια έρευνα μπορεί να οδηγήσει σε γονιδιακή θεραπεία του καρκίνου, της κυστικής ίνωσης, ασθενειών της καρδιάς, της αιμοφιλίας, των τραυμάτων, των μολύνσεων (όπως αυτή του AIDS) και της απόρριψης μοσχευμάτων.\nΠοιοί παράγοντες αποτελούν τροχοπέδη στη γονιδιακή θεραπεία ώστε να γίνει μια αποτελεσματική θεραπεία για γενετικές ασθένειες;\nΗ «φύση» της γονιδιακής θεραπείας είναι μικρής διάρκειας\nΠροβλήματα με ιϊκούς φορείς\nΠιθανότητα πρόκλησης καρκινικού όγκου\nΦορείς στη γονιδιακή θεραπεία\nΩς φορείς στη γονιδιακή θεραπεία μπορούν να χρησιμοποιηθούν τα παρακάτω:\nCis και Trans - ρυθμιστικά στοιχεία\nReplication - competent vectors\nΑδενοϊός ως φορέας στη γονιδιακή θεραπεία\nΜη ιϊκοί μέθοδοι\nΈγχυση γυμνού DNA\nΦυσικοί μέθοδοι βελτίωσης της εναπόθεσης\nΧημικοί μέθοδοι βελτίωσης της ενσωμάτωσης\nLipoplexes και polyplexes\nΤελευταία ενημέρωση: Πέμπτη, 27 Οκτωβρίου 2011 19:20


10 τρόποι για να τρώει το παιδί σας περισσότερα φρούτα & λαχανικά -\nΒρίσκεστε εδώΑρχική»Διατροφή»10 τρόποι για να τρώει το παιδί σας περισσότερα φρούτα & λαχανικά\nΔημοσιευτηκε από BabyRadio την 4 Αυγούστου 2018 Διατροφή\n1. Παίξτε μαζί του το παιχνίδι της τυφλόμυγας. Κόψτε κομματάκια φρούτων ή λαχανικών. Δέστε τα μάτια του και βάλτε το να δοκιμάσει για να βρει τι είναι. Και τώρα η σειρά σας! Δέστε και τα δικά σας μάτια και κάντε το ίδιο. Έτσι θα δοκιμάσει διάφορα φρούτα και λαχανικά. Ανταμείψτε το αποτέλεσμα.\n2. Αφήστε το να σας βοηθήσει στην κουζίνα. Μάθετέ του τα λαχανικά και την αξία τους στον οργανισμό του. Παίξτε επίσης την τυφλόμυγα με την αφή.\n3. Φτιάξτε πολύχρωμες φρουτιέρες σε σημείο συνέχεια ορατό στα παιδιά σας. Κρύψτε ψηλά τα ζαχαρωμένα σνακ.\n4. Φτιάξτε πίτσα με ζεματισμένα λαχανικά σε ροδέλες και απλώστε τυρί να λιώσει πάνω τους. Έτσι θα αποκτήσουν περισσότερη γεύση και θα γίνουν πολύ λαχταριστά.\n5. Έχετε πάντα ποικιλία φρούτων στο πιάτο του παιδιού. Το χρώμα, το σχήμα και η γεύση δρουν θετικά στη διάθεση για την κατανάλωση τους.\n6. Παίξτε κρυφτό με κομμένα σε μικρά κομμάτια λαχανικά.Δημιουργήστε ένα μεγάλο μπιφτέκι με κιμά, ψήστε το και καλέστε το παιδί να ανακαλύψει και να ονομάσει τα λαχανικά που βάλατε.\n7. Βάλτε τα παιδιά να φωτογραφίσουν φρούτα ή λαχανικά μόνα τους και κρεμάστε τις φωτογραφίες τους στο δωμάτιό τους. Η οπτική επαφή δρα θετικά.\n8. Δώστε στα παιδιά να στύψουν μόνα τους στον αποχυμωτή τα φρούτα που τους αρέσουν. Μη διστάσετε να προσθέσετε και λαχανικά στους χυμούς τους.\n9. Τοποθετήστε ένα πιάτο από πολύχρωμα φρέσκα λαχανικά σε μπαστουνάκια και αφήστε τα στο τραπέζι που είναι το παιδί μέχρι να σερβίρετε. Φτιάξτε υγιεινές σάλτσες δίπλα τους και αφήστε το παιδί να δοκιμάσει.\n10. Φτιάξτε γρανίτες με φρούτα και γιαούρτι. Παγώστε τις και θα έχετε ένα γλύκισμα στο οποίο αδύνατο να αντισταθούν.


Η "ΛΟΥΛΟΥ" ΤΟΥ ΜΠΕΡΓΚ on line ΑΠΟ ΤΟ ΜΕΓΑΡΟ ΜΟΥΣΙΚΗΣ | Anyte Art\nΗ “ΛΟΥΛΟΥ” ΤΟΥ ΜΠΕΡΓΚ on line ΑΠΟ ΤΟ ΜΕΓΑΡΟ ΜΟΥΣΙΚΗΣ\nΜε μια όπερα-ορόσημο του 20ού αιώνα, τη «Λούλου» του Άλμπαν Μπεργκ, αρχίζει ο κύκλος διαδικτυακών αναμεταδόσεων «Μένουμε σπίτι – Βλέπουμε Μέγαρο», το Σάββατο 4 Απριλίου στις 9:30 το βράδυ. Τον πρωταγωνιστικό ρόλο ερμηνεύει η Μάρλις Πέτερσεν, διεθνώς γνωστή σοπράνο που έχει ταυτιστεί με τη μοιραία ηρωίδα του Μπεργκ.\nΗ «Λούλου», μια από τις επιτυχημένες παραγωγές του Μεγάρου Μουσικής Αθηνών, ανέβηκε σε πρώτη τον Οκτώβριο του 2005 στην Αίθουσα Αλεξάνδρα Τριάντη, εντυπωσιάζοντας κοινό και κριτικούς στην Ελλάδα και το εξωτερικό (Süddeutsche Zeitung, Der Neue Merker). Το λιμπρέτο της δίπρακτης όπερας του Μπεργκ βασίζεται στα δράματα του Φρανκ Βέντεκιντ Το Πνεύμα της Γης και Το Κουτί της Πανδώρας. Την παράσταση σκηνοθέτησε ο Γερμανός Άικε Γκραμς. Συμμετείχαν η Δάφνη Ευαγγελάτου (Κόμισσα Γκέσβιτς), ο Φαμπρίς Νταλίς (Άλβα), ο Βόλφγκανγκ Σαίνε (Δρ. Σαιν, Τζακ ο Αντεροβγάλτης) κ.ά. Τους σολίστ πλαισίωσε η Ορχήστρα της Ραδιοφωνίας της Πράγας υπό τη διεύθυνση του Νίκου Τσούχλου. Η μαγνητοσκόπηση της παράστασης έγινε στις 19/10/2005.\nΟι ψηφιακές προβολές του «Μένουμε σπίτι – Βλέπουμε Μέγαρο» πραγματοποιούνται μέσω του site του ΜΜΑ κάθε Τετάρτη και Σάββατο στις 9:30 μ.μ. και δίνουν την ευκαιρία στους θεατές να γνωρίσουν ή να ξαναδούν παραγωγές υψηλού καλλιτεχνικού επιπέδου που άφησαν εποχή.\nΕπιπλέον, στο site του ΜΜΑ, προσφέρεται σε όλους η δυνατότητα να παρακολουθήσουν on demand επιλεγμένες εκδηλώσεις του Megaron Plus που αναμεταδίδονται σε συνεργασία με το Ίδρυμα Μποδοσάκη. Συμμετέχουν επιστήμονες, διανοητές και λογοτέχνες από την Ελλάδα και το εξωτερικό. Οι εκδηλώσεις βιντεοσκοπήθηκαν από τον ιστότοπο www.blod.gr του Ιδρύματος Μποδοσάκη.\n4 Απριλίου / 9:30 μ.μ. / Διάρκεια: 147 λεπτά\nΛούλου, Μέγαρο, μένουμε σπίτι, Μπέργκ, Πέτερσεν


Δυναμίτης PRESS : Κίνητρα για τους συνεπείς δανειολήπτες..\nΕργαλεία όπως η μείωση του επιτοκίου, το χάρισμα μιας δόσης ή η διαγραφή μέρους...\nτων τόκων, επιστρατεύουν οι τράπεζες για τους συνεπείς δανειολήπτες, σε μια...\nπροσπάθεια να πριμοδοτήσουν τους οφειλέτες που παρά τις δυσκολίες, ανταποκρίνονται στις δανειακές τους υποχρεώσεις.\nΗ συζήτηση για τη διευκόλυνσή τους έχει στόχο να αρθεί το αίσθημα της αδικίας ή ακόμη και της δυσαρέσκειας από την... πλευρά τους.\nΟι τράπεζες συμφωνούν ότι υπάρχει κενό στη διαχείριση των συνεπών δανειοληπτών και για τον λόγο αυτό δρομολογούν κίνητρα που θα τους πριμοδοτούν. Η κίνηση αυτή δρομολογείται παράλληλα με τα νέα εργαλεία για τους οφειλέτες, που παρά τις ρυθμίσεις που έχουν γίνει μέχρι σήμερα, συνεχίζουν να έχουν προβλήματα στην αποπληρωμή της δόσης τους. Η προετοιμασία γίνεται ενόψει της ενεργοποίησης του Κώδικα\nΔεοντολογίας για τη διαχείριση των «κόκκινων» δανείων από τις αρχές του νέου χρόνου, που περιλαμβάνει εναλλακτικές λύσεις και θα αποτελέσουν τη νέα γενιά των ρυθμίσεων.\nΕτσι, σε ό,τι αφορά τους ενήμερους, η πολιτική των τραπεζών θα εστιαστεί στην περαιτέρω μείωση του επιτοκίου, ειδικά στις περιπτώσεις που τα δάνεια επιβαρύνονται με υψηλό περιθώριο. Με δεδομένο ότι η πλειονότητα των στεγαστικών δανείων συνδέεται με το euribor, το οποίο ακολουθώντας τη μείωση του βασικού επιτοκίου της ΕΚΤ έχει σχεδόν μηδενιστεί, η μείωση θα αφορά το spread.\nΤο χάρισμα μιας δόσης αποτελεί επίσης ένα κίνητρο που εξετάζεται να δοθεί σε όσους είναι συνεπείς στην αποπληρωμή του δανείου τους κατά τη διάρκεια της χρονιάς, ενώ στην ίδια λογική είναι και το χάρισμα των τόκων που κεφαλαιοποιούνται εάν ο οφειλέτης έχει ρυθμίσει το δάνειό του για να μικρύνει τη δόση και είναι συνεπής στη βασική του υποχρέωση κατά τη διάρκεια της χρονιάς.\nΕτσι στην περίπτωση που ένας δανειολήπτης έχει μπει σε ρύθμιση προκειμένου να μειώσει τη δόση του π.χ. από τα 500 στα 300 ευρώ, η τράπεζα μπορεί να του χαρίσει, στο τέλος της χρονιάς, τους τόκους που κεφαλαιοποιούνται και αφορούν το υπόλοιπο της δόσης των 200 ευρώ που ρυθμίστηκε, με την προϋπόθεση ότι πλήρωνε κανονικά τη δόση των 300 ευρώ κάθε μήνα.\nΣτο οπλοστάσιο των νέων εργαλείων από τις αρχές του χρόνου, θα συμπεριληφθεί το γνωστό πλέον skip payment ή ballon payment, δηλαδή το σπάσιμο της οφειλής σε δύο μέρη. Το πρώτο θα αφορά την κύρια οφειλή, που θα συνδεθεί είτε με τη σημερινή αξία του ακινήτου, είτε με τη δυνατότητα του δανειολήπτη να πληρώνει ένα συγκεκριμένο ύψος δόσης.\nΤο δεύτερο θα αφορά το μέρος του κεφαλαίου που θα αποσυνδεθεί από την υποχρέωση αποπληρωμής του στην τρέχουσα περίοδο. Το δεύτερο τμήμα του κεφαλαίου είτε θα παγώνει, δηλαδή δεν θα επιβαρύνεται με τόκους, είτε οι τόκοι θα κεφαλαιοποιούνται και η αποπληρωμή του θα επανεξετάζεται ανά πενταετία και ανάλογα με την αξία των ακινήτων ή τη βελτίωση της οικονομικής κατάστασης του δανειολήπτη.\nΜε τον τρόπο αυτό ο οφειλέτης θα μπορεί να μειώσει τη δόση που πληρώνει σήμερα σε ποσοστό ανάλογα με το μέρος του κεφαλαίου που θα μένει ενεργό, παραπέμποντας στο μέλλον το υπόλοιπο μέρος του κεφαλαίου που παγώνει.\nΕντός του 2015, οι τράπεζες προετοιμάζονται σταδιακά να ενεργοποιήσουν και τα άλλα εργαλεία που προβλέπονται στον Κώδικα. Μεταξύ αυτών η μετατροπή του δανειακής σύμβασης σε χρηματοδοτική μίσθωση. Η λύση αυτή περνάει μέσα από τη μεταβίβαση της κυριότητας του ακινήτου στην τράπεζα και την απαλλαγή ουσιαστικά του δανειολήπτη από τα βάρη του δανείου.\nΓκρίζα ζώνη αποτελεί το κατά πόσο η αλλαγή κυριότητας θα συνοδεύεται με την επιβάρυνση φόρου μεταβίβασης, ο οποίος παρά τη μείωσή του στο 3%, συνεπάγεται ένα υπολογίσιμο κόστος. Κατά το διάστημα της χρηματοδοτικής μίσθωσης, η οποία μπορεί να είναι π.χ. πέντε έτη ή περισσότερο, ο δανειολήπτης θα μπορεί να κάνει χρήση του ακινήτου, διαμένοντας και καταβάλλοντας στην τράπεζα μίσθωμα, το οποίο θα αφαιρείται από το ποσό επαναγοράς του ακινήτου, εάν συμφωνηθεί κάτι τέτοιο.\nΠαρεμφερής περίπτωση είναι και η δυνατότητα μεταβίβασης της κυριότητας του ακινήτου σε τράπεζα, τρίτο αγοραστή, εταιρεία διαχείρισης ακινήτων κ.λπ., αποπληρώνοντας μέρος ή το σύνολο του δανείου, με παράλληλη παραχώρηση του δικαιώματος διαμονής έναντι μισθώματος.\nΔιαβάστε τη συνέχεια εδώ: http://greece-salonika.blogspot.com/2014/11/blog-post_208.html#ixzz3JzDQqM7E\nΠιάστηκε από τους Γερμανούς με την γίδα στη πλάτη!\nΜακελειό με τουλάχιστον 40 νεκρούς σε τουρνουά βόλεϊ\nΝέα υπηρεσία ΟΤΕ Satellite για internet οπουδήποτε\nΟ Χρύσανθος η τηλεδιάσκεψη τα emails ...και η τρόικα\nΣφοδρές πλημμύρες και μεγάλες καταστροφές στον Έβρο\nΒρέθηκαν δολοφονημένες η Μις Ονδούρα και η αδελφή της


Σαν Ραφαέλ ΠΡΟΒΛΗΘΗΚΑΝ ΠΡΟΣΦΑΤΑ Δεν βρέθηκαν αποτελέσματα Καλώς ορίσατε και πάλι! ΓΙΝΕΤΕ ΜΕΛΟΣσε:Αναζήτηση Σαν Ραφαέλ: ΠληροφορίεςΞενοδοχείαΕστιατόριαΔραστηριότητεςΠτήσειςΑεροπορικές εταιρείεςΤα καλύτερα του 2017Κέντρο βοήθειαςΣυνδεθείτε Γίνετε μέλος Τα ταξίδια μου Κρατήσεις Αναζήτηση\nΝο 11 από 191 στην κατηγορία Εστιατόρια για: Σαν Ραφαέλ €€ - €€€\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 4,5 83 κριτικέςΕξαιρετικό52%Πολύ καλό37%Μέτριο10%Ανεπαρκές1%Πολύ κακό0%πριν από 2 εβδομάδες“Lovely Atmosphere, Delicious Food, Sticker Shock”7 Απρ 2017“Savory and authentic”Ανοιχτό τώρα11:30 - 14:30Κυρ17:00 - 21:00Δευ - Σαβ11:30 - 14:3017:00 - 21:30Αναλυτικό ωράριο ΚΟΥΖΙΝΕΣ Ινδική, Κατάλληλο για χορτοφάγους, Επιλογές βίγκαν, Πιάτα χωρίς γλουτένη ΤΙΜΗ €€ - €€€ΒΑΘΜΟΛΟΓΙΕΣ ΕξυπηρέτησηΦαγητόΑξίαΑτμόσφαιραΤΟΠΟΘΕΣΙΑ 704 4th St, Σαν Ραφαέλ, CA 94901-3213Όλες οι λεπτομέρειες Βελτίωση αυτής της καταχώρισηςΑυτό το εστιατόριο σερβίρει αλκοόλ;Ναι Όχι Άγνωστο Αυτό το εστιατόριο είναι καλό για βραδινό γεύμα;Ναι Όχι Άγνωστο Αυτό το εστιατόριο είναι καλό για μεσημεριανό γεύμα;Ναι Όχι Άγνωστο Αυτό το εστιατόριο είναι κατάλληλο για παιδιά;Ναι Όχι Άγνωστο Αυτό το εστιατόριο είναι ρομαντικό;Ναι Όχι Άγνωστο Αυτό το εστιατόριο είναι προσβάσιμο με αναπηρικό αμαξίδιο;Ναι Όχι Άγνωστο Αυτό το εστιατόριο διαθέτει πάρκινγκ;Ναι Όχι Άγνωστο Αυτό το εστιατόριο είναι καλό για επαγγελματικές συναντήσεις;Ναι Όχι Άγνωστο Αυτό το εστιατόριο είναι καλό για οικογένειες;Ναι Όχι Άγνωστο Αυτό το εστιατόριο είναι καλό για μεγάλες παρέες;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτική\nΒαθμολογία ταξιδιωτών Εξαιρετικό42Πολύ καλό31Μέτριο9Ανεπαρκές1Πολύ κακό0Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (46)Αγγλικά (82)Ισπανικά (1)Γλώσσα Ελληνικά (46)Αγγλικά (82)Ισπανικά (1)\nREH999Marin, CA8075Η κριτική γράφτηκε 10 Αυγούστου 2016 Very good Indian Food in Marin with excellent service - lunch buffet is best in townΜετάφραση Google Περισσότερα1 Ευχαριστούμε, REH999 Sven R43715Η κριτική γράφτηκε 1 Αυγούστου 2016 Excelente comida indiaΜετάφραση Google ΠερισσότεραΕυχαριστούμε, Sven R Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιcbd222Σαν Ραφαέλ, Καλιφόρνια3211Η κριτική γράφτηκε 21 Ιουλίου 2016 Αξίζει την τιμήΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιSanjay CCoppell, Τέξας5521Η κριτική γράφτηκε 17 Ιουλίου 2016 μέσω κινητής συσκευής Καλό φαγητό, αλλά το προσωπικό στη ρεσεψιόν (μια ηλικιωμένη κυρία) ήταν πολύ αγενήςΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιKarenBluestoneΣαν Φρανσίσκο, Καλιφόρνια3618Η κριτική γράφτηκε 26 Απριλίου 2016 μέσω κινητής συσκευής Σταθερά φανταστικό φαγητό και εξυπηρέτηση!ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιBxxbaddboyyΠεταλούμα, Καλιφόρνια44Η κριτική γράφτηκε 3 Απριλίου 2016 μέσω κινητής συσκευής Το καλύτερο ινδικό φαγητό και εξυπηρέτηση.ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχι785karenfIncline Village, Νεβάδα408Η κριτική γράφτηκε 23 Μαρτίου 2016 Το εστιατόριο #1ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιChris N34Η κριτική γράφτηκε 15 Μαρτίου 2016 μέσω κινητής συσκευής Το καλύτερο ινδικό φαγητό γύρω απόΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιMarcieLeachΣαν Ραφαέλ, Καλιφόρνια14143Η κριτική γράφτηκε 17 Φεβρουαρίου 2016 Εξαιρετικό κάθε φοράΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΕνημέρωση καταχώρισης… Στην περιοχή Κοντινά εστιατόριαSol Food Puerto Rican Cuisine514 κριτικές 0,15 χλμ μακριά Theresa & Johnny's Comfort Food75 κριτικές 0,13 χλμ μακριά Vin Antico47 κριτικές 0,25 χλμ μακριά Κοντινά αξιοθέαταMission San Rafael Arcangel61 κριτικές 0,5 χλμ μακριά WildCare22 κριτικές 0,68 χλμ μακριά San Rafael Pacifics Baseball - Albert Park27 κριτικές 0,59 χλμ μακριά Marin Bocce Federation14 κριτικές 0,77 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του Lotus Cuisine of India και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Οδηγίες δημοσίευσηςΥποβολήΕπαλήθευση: Βελτίωση αυτής της καταχώρισης


Γεμίζουν κόσμο τα χωριά της Ηλείας - Κορυφώνεται η έξοδος για τον Δεκαπενταύγουστο. - Ηλεία Οικονομία\nKορυφώνεται η έξοδος από τα μεγάλα αστικά κέντρα, καθώς οι τελευταίοι αδειούχοι του Αυγούστου αναμένεται να εκμεταλλευτούν την αργία του Δεκαπενταύγουστου.\nΓεμίζουν κόσμο τα χωριά της Ηλείας από συγγενείς και φίλους των κατοίκων που ήλθαν γιά μιά μικρή ανάπαυλα από τις μεγαλουπόλεις.΄\nΗ έξοδος των εκδρομέων του Δεκαπενταύγουστου, οι οποίοι με κάθε μέσο εγκαταλείπουν τα μεγάλα αστικά κέντρα. Η κίνηση εμφανίζεται σε όλα τα μέσα μαζικής μεταφοράς ιδιαίτερα αυξημένη, ενώ αντίστοιχη είναι και η κίνηση στις εθνικές οδούς, χωρίς ωστόσο να παρατηρούνται προβλήματα.\nΤα δρομολόγια των υπεραστικών λεωφορείων παρουσιάζουν επίσης μεγάλη πληρότητα όπου τα κατά τόπους ΚΤΕΛ θα ενισχύσουν με έκτακτα δρομολόγια για την εξυπηρέτηση του επιβατικού κοινού.\nΣτο λιμάνι της Κυλλήνης επικρατεί το αδιαχώρητο από κόσμο και αυτοκίνητα με προορισμούς την Ζάκυνθο και την Κεφαλονιά.


Πέιτον: «Με εκνεύρισε το γέλιο του Τζόρνταν» - Basketworld.net\nΠέιτον: «Με εκνεύρισε το γέλιο του Τζόρνταν»\nBasketworld.net > News > ΔΙΕΘΝΗ > NBA > Πέιτον: «Με εκνεύρισε το γέλιο του Τζόρνταν»\nΟ Γκάρι Πέιτον φιλοξενήθηκε στο Last Dance και, μεταξύ άλλων, υποστήριξε ότι η η άμυνά του προκαλούσε προβλήματα στον Μάικλ Τζόρνταν.\nΚάτι το οποίο, ωστόσο, όχι μόνο δεν είχε παραδεχτεί ο «Air», που γέλασε μάλιστα περιπαικτικά στους ισχυρισμούς του «γαντιού». Ο θρύλος των Σόνικς δήλωσε ενοχλημένος από την αντίδραση του Τζόρτναν, λέγοντας χαρακτηριστικά:\n«Εκνευρίστηκα. Ήθελα να τον πάρω τηλέφωνο εκείνη την ώρα, αλλά τελικά συνειδητοποίησα ότι ήταν κάτι που θα έπρεπε να περιμένω από τον Μάικλ, γιατί κι εγώ θα έκανα το ίδιο. Δεν θα παραδεχθώ ποτέ ότι κάποιος μπορούσε να με σταματήσει με την άμυνά του. Θα λέω κι εγώ ότι κανείς δεν μου δημιούργησε προβλήματα στην καριέρα μου, με μοναδική εξαίρεση τον Τζον Στόκτον. Οπότε πάει κάπως έτσι.\nΟ Μάικλ ήταν πάντα κυρίαρχος στο παρκέ, αλλά νομίζω πως εγώ και ο Τζο Ντούμαρς τον δυσκολεύαμε πραγματικά. Δεν περίμενα κάτι άλλο από εκείνον. Ο Μάικλ Τζόρνταν είναι ο Μάικλ Τζόρνταν. Είναι ο άνθρωπος που όλοι μιλάμε για εκείνον ως τον καλύτερο μπασκετμπολίστα ever κι αυτό είναι ΟΚ. Δεν περίμενα κάτι διαφορετικό».\nΓΚΑΡΙ ΠΕΪΤΟΝ,ΜΑΙΚΛ ΤΖΟΡΝΤΑΝ


Ο Πούτιν κατηγορεί την Πολωνία για συνωμοσία με τον Χίτλερ - TheNewspaper.gr\n-119 min. ago-Με χειροπέδες στη Λάρισα για κατοχή χασίς\n-118 min. ago-Γιώργος Καράβας: «Μου στέλνουν γυμνές φωτογραφίες, δεν θα σου πω ψέματα»\n-101 min. ago-Το ΥΠΕΞ «καταδικάζει απερίφραστα» τη νέα έκδοση τουρκικής Navtex και ενημερώνει τους συμμάχους\n-100 min. ago-Αλλάζουν οι προσλήψεις στο Δημόσιο -Πανελλήνιες εξετάσεις για τους υποψήφιους\n-94 min. ago-J2US: Η πρώτη εμφάνιση της Ευρυδίκης Βαλαβάνη με τον Ηλία Βρεττό μετά την αποχώρηση της Ραχήλ Μακρή\n-89 min. ago-ΔΑΚΕ Καθηγητών Δ.Ε.: Ο κηδεμόνας και οι «ανιδιοτελείς» «ακηδεμόνευτοι»\n-81 min. ago-Οι νέοι είναι σύμμαχοί μας\n-70 min. ago-«J2US» vs «Στην υγειά μας ρε παιδιά»: Ποιος κέρδισε τη μάχη της τηλεθέασης;\n-60 min. ago-Πανελλήνια βράβευση 14χρονου πιανίστα, σπουδαστή του Δημοτικού Ωδείου Λάρισας\n-45 min. ago-Περισσότερα από 12.400 τα κρούσματα σε μία ημέρα\nΟ Ρώσος πρόεδρος Βλαντίμιρ Πούτιν απευθυνόμενος σε ανώτατους αξιωματικούς του ρωσικού υπουργείου Άμυνας μίλησε για θέματα ιστορίας την περίοδο του Β’ Παγκοσμίου Πολέμου, αναφέροντας ότι παρόμοια με το σύμφωνο μη επίθεσης μεταξύ της Γερμανίας και της ΕΣΣΔ που είχε υπογράψει ο Ρώσος υπουργός Εξωτερικών Βιστισλάβ Μολότοφ με τον υπουργό Εξωτερικών της χιτλερικής Γερμανίας Γιοχίμ φον Ρίμπεντροπ, είχαν υπογράψει και άλλες ευρωπαϊκές χώρες πριν από τη Σοβιετική Ένωση.\nΟ Ρώσος πρόεδρος αναφερόμενος στο σύμφωνο Μολότοφ – Ρίμπεντροπ είπε ότι «Η Σοβιετική Ένωση έχει κάνει την εκτίμησή της για το σύμφωνο Μολότοφ – Ρίμπεντροπ, και το έκανε αυτό με ειλικρίνεια, ευθέως και ανοιχτά. Κανείς άλλος εκτός από εμάς δεν το έκανε».\nΕπικαλούμενος έγγραφα των αρχείων, ο Πούτιν ανέφερε ότι ο Χίτλερ εξέθεσε στον Λίπσκι την ιδέα του να εξορίσει στην Αφρική τους Εβραίους «για να πεθάνουν και να εξολοθρευθούν». Αργότερα ο Πολωνός πρεσβευτής, στην έκθεση του προς τον Πολωνό υπουργό Εξωτερικών Μπέκου περιέγραψε τις εντυπώσεις του για την συνομιλία που είχε με τον Χίτλερ. «Όταν το άκουσα αυτό… του απάντησα και του είπα ότι «αν αυτό το κάνει τότε θα του στήσουμε ένα θαυμάσιο ανδριάντα στην Βαρσοβία».\nΟ Γιόζεφ Λίπσκι διετέλεσε πρέσβης της Πολωνίας στο Βερολίνο την περίοδο 1934-1939. Ένας από τους πρώτους στόχους του ως πρέσβης ήταν να συνεργασθεί για τη σύναψη πολωνο-γερμανικού συμφώνου μη επίθεσης.


συσπειρωση αριστερων μηχανικων: Η οργή του Αυτοκράτορα: Αφήστε το χάος να καλύψει τον κόσμο!\nΗ οργή του Αυτοκράτορα: Αφήστε το χάος να καλύψει τον κόσμο!\nΑπό το Δρόμο της Αριστεράς\nΑναρτήθηκε από συσπειρωση αριστερων μηχανικων στις 8:12 μ.μ.\nΕτικέτες αναδημοσίευση, διεθνή\n▼ 10 Αυγ - 17 Αυγ (17)\n5,9 ευρώ το τετραγωνικό και δώρο ένα μουσείο!\nΝίκος Κιτσίκης: Ο μεγάλος αγωνιστής Δάσκαλος\n2008-2013: Στους μισθωτούς, στις κατασκευές και στ...\nΟι εργαζόμενοι της ΒΙΟ.ΜΕ. για την απόφαση δικαστη...\nΠάνω από 10 δις € οι οφειλές προς τα σφαλιστικά τα...\nΤα κινήματα δεν εκβιάζονται, οι αγωνιστές δεν τρομ...\n"Έκρηξη" ληξιπροθέσμων οφειλών στο ΕΤΑΑ\nΤο νεοφιλελεύθερο κράτος σε κρίση: κράτος έκτακτης...\nAttica Bank: Μπαίνει το ΤΣΜΕΔΕ στην αύξηση κεφαλαί...\nΟ ΠΣΔΜΗ για τις Εξετάσεις Ενεργειακών Επιθεωρητών\nΡωσία: Κυρώσεις, κυρώσεις και κυρώσεις\nΑπάντηση του Σπίρτζη σε ερώτημα μας σχετικά με τις...\nΑντικειμενική, μή κομματική αξιολόγηση ΤΩΡΑ! ..με ...\nΗ επικαιρότητα της θεωρητικής σκέψης (και της αγων...


Αυτά είναι τα 3 καλύτερα παπούτσια για τρέξιμο σύμφωνα με έναν ποδίατρο | KeepUp\nBy Eleni Vagia on Ιαν 28, 2020\nΌσοι από εσάς τρέχετε στην καθημερινότητά σας θα ξέρετε ήδη πώς η αναζήτηση ενός καλού αθλητικού παπουτσιού δεν είναι εύκολη υπόθεση. Η επιλογή του λάθος παπουτσιού οδηγεί σε τραυματισμούς και γι’αυτό τον λόγο πρέπει να δώσεις ιδιαίτερη σημασία στα αθλητικά παπούτσια που θα αγοράσεις.\nΟ γνωστός ποδίατρος Miguel Cuhna, ιδρυτής του Gotham Footcare, μας αποκαλύπτει ποια είναι κατά τη γνώμη του τα πιο κατάλληλα παπούτσια για τρέξιμο.\n1. ASICS GEL-KAYANO 25\nΤα συγκεκριμένα παπούτσια φοράνε σχεδόν οι πάντες- από μαραθωνοδρόμους μέχρι και αθλητές των πιο μικρών αποστάσεων. Είναι άνετα και υποστηρίζουν το πόδι σωστά, ενώ μπορείς να τα βρεις σε πολλά διαφορετικά χρώματα. Ο Dr.Cunha εξηγεί:\n«Αυτό το παπούτσι έχει σχεδιαστεί με τεχνολογία gel που παρέχει εξαιρετική προστασία από τα χτυπήματα και απορρoφά τους κραδασμούς, ενώ ενσωματώνει εξαιρετική αντοχή και έλεγχο κίνησης. Περιλαμβάνουν επίσης μια μεσαία σόλα πάχους 3 χιλιοστών για να μειώσουν την ένταση που έχει τοποθετηθεί στην πελματιαία περιτονία (ο παχύς ιστός που συνδέει τη φτέρνα σας με το πόδι σας)».\n2. NEW BALANCE FRESH FOAM 1080V9\nΑκόμα ένα αθλητικό παπούτσι που είναι ιδανικό για jogging και για τρέξιμο. Ο Dr. Cunha αποκαλύπτει:\n«Η εξωτερική σόλα αυτού του αθλητικού παπουτσιού έχει σχεδιαστεί με στρατηγικά τοποθετημένες καμπύλες για να διατηρεί την πρόσφυση και την αντοχή για ένα ομαλότερο βήμα.»\nΠαρόλο που το παπούτσι έχει αρκετά μαξιλαράκια αυτό δεν δίνει στο πόδι λιγότερη υποστήριξη, ενώ ταυτόχρονα ο σχεδιασμός του βοηθάει το πόδι να αναπνέει σωστά και να μην ιδρώνει.\nΑν προτιμάς να τρέχεις σε ανώμαλο έδαφος ή σου αρέσει το τρέξιμο στη φύση τότε αυτά τα αθλητικά παπούτσια είναι ιδανικά για εσένα. Ο Dr. Cunha τονίζει:\n«Είναι ελαφρύ και κατασκευασμένο με βαθιές εύκαμπτες αυλακώσεις που συμβάλλουν στη διατήρηση της ταχύτητας και του σωστού πατήματος σε τραχύ και ανώμαλο έδαφος.»\nTags: αθλητικά παπούτσια,ποδίατρος,στιλ\nAuthor Μaria KofidouPosted on Μάι 16, 2018 Ιούνιος 23, 2018\nAuthor Eleni VagiaPosted on Μάι 11, 2020\nAuthor G&I The Fashion DuoPosted on Μαρ 26, 2014 Σεπ 16, 2015\nAuthor Eleni VagiaPosted on Ιαν 14, 2020 Ιαν 13, 2020\nAuthor Μaria KofidouPosted on Φεβ 2, 2017 Δεκ 18, 2017\nΝαι, αν δεν το ξέρεις ακόμη – μόνο αν είσαι κάπου στην #greek_nasa δεν θα το έχεις μάθει – η Beyonce είναι και πάλι...


Μελέτες για στατικά και πυροπροστασία σε σχολεία της Ξάνθης - ΕΜΠΡΟΣ\nΑρχική ΠΟΛΙΤΙΚΗ Μελέτες για στατικά και πυροπροστασία σε σχολεία της Ξάνθης\nΣ’ ένα μήνα ο διαγωνισμός για την μελέτη λειτουργικότητας και στατικής επάρκειας στο σχολικό συγκρότημα του 2ου και 3ου Γυμνασίων Ξάνθης\nΣ’ ένα μήνα θα βγει ο διαγωνισμός για το σχολικό συγκρότημα 2ο και 3ο Γυμνάσια Ξάνθης και 12 άλλα σχολεία\n25.000 ευρώ για την κακοκαιρία και 4.000 ευρώ για τον εορτασμό της 25ης Μαρτίου\nΑνοιχτή δημοπρασία για οδοφωτισμό ύψους 160.000 ευρώ. Αίτημα στον ΑΣΕΠ για 37 προσλήψεις στον δήμο Ξάνθης όλων των ειδικοτήτων\nΜε πλήρη σχεδόν διάταξη (μετά από καιρό) τηλεσυνεδρίασε η οικονομική επιτροπή του δήμου Ξάνθης με μοναδική απουσία του κ. Γιάννη Παπαχρόνη και ενέκρινε ομόφωνα τα 4 από τα 6 θέματα στην ημερήσια διάταξη. Η συνεδρίαση πραγματοποιήθηκε στις 9 το πρωί της Τρίτης και ολοκληρώθηκε σε 1 ώρα.\nΉταν τα δύο θέματα που η αντιπολίτευση δεν ψήφισε και εγκρίθηκαν κατά πλειοψηφία. Ειδικότερα το πρώτο αφορούσε την Έγκριση μίσθωσης μηχανημάτων έργου και υπηρεσιών για την αντιμετώπιση εκτάκτων αναγκών Πολιτικής Προστασίας, λόγω χιονόπτωσης. Υπενθυμίζουμε ότι ο δήμος ενεργοποίησε το Μητρώο των ιδιωτών και μίσθωσε μηχανήματα για να συνδράμουν στην αντιμετώπιση της πρόσφατης κακοκαιρίας. Η δαπάνη ανήλθε σε 24.000 ευρώ. Η αντιπολίτευση καταψήφισε το θέμα υποστηρίζοντας πως ο δήμος δεν έκανε σωστή διαχείριση της κακοκαιρίας παρά το γεγονός ότι δεν είχε κάτι συγκεκριμένο να προσάψει καθώς δεν υπήρξαν ούτε καταστροφές ούτε διακινδύνευση σε περιουσίες.\nΚατά ψήφισε επίσης η αντιπολίτευση στην εξειδίκευση πίστωσης στα πλαίσια του εορτασμού της 25ης Μαρτίου 2021 «200 χρόνια από την ελληνική επανάσταση» που εισηγήθηκε ο Δήμαρχος Ξάνθης, κ. Τσέπελης. Η πίστωση αφορά το ποσό των 4.000 ευρώ για δράσεις του δήμου. Η αιτιολογία της αντιπολίτευσης ήταν ότι η δημοτική αρχή καθυστέρησε να συμμετέχει στον εορτασμό και ότι δεν έχει κάτι αξιοσημείωτο για μια τέτοια μεγάλη επέτειο.\nΔύο μελέτες για δυο σημαντικά έργα\nΣυγκροτήθηκε η Επιτροπή Διαγωνισμού για την επιλογή αναδόχου εκπόνησης της μελέτης: «Μελέτες για την εξασφάλιση της λειτουργικότητας του σχολικού συγκροτήματος των 2ου και 3ου γυμνασίων Ξάνθης» με εισηγητή τον αντιδήμαρχο κ. Ζερενίδη. Η μελέτη αφορά την λειτουργικότητα και την στατική επάρκεια του σχολικού συγκροτήματος προκειμένου να τακτοποιηθεί στην συνέχεια και να αποκτήσει οικοδομική άδεια. Όπως εκτιμά ο κ. Ζερενίδης σ’ ένα μήνα θα βγει ο διαγωνισμός για την μελέτη που έχει προϋπολογισμό 280.000ευρώ. Επίσης εγκρίθηκε η Επιτροπή Διαγωνισμού για την επιλογή αναδόχου εκπόνησης της μελέτης: «Σύνταξη νέων μελετών πυροπροστασίας και τευχών δημοπράτησης και υλοποίηση μέτρων και μέσων πυροπροστασίας σε δώδεκα (12) σχολικές μονάδες του Δήμου Ξάνθης». Το αντικείμενο της μελέτης: «Μελέτες αποτύπωσης αρχιτεκτονικών, παθητικής και ενεργητικής πυροπροστασίας για τις δώδεκα (12) αυτές σχολικές μονάδες του Δήμου Ξάνθης. Συγκροτήθηκε η επιτροπή που θα διενεργήσει τον διαγωνισμό. Η μελέτη έχει προυπολογισμό 600.000 ευρώ.\nΑνοιχτή δημοπρασία για οδοφωτισμό\nΟμόφωνη ήταν η έγκριση και στην διεξαγωγή ανοιχτής δημοπρασίας, για την κατασκευή του έργου: «Επέκταση του δικτύου οδοφωτισμού στην οδό Εθ. Αιμοδότη και στην οδό Ανδ. Παπανδρέου του Δήμου Ξάνθης». Το θέμα εισηγήθηκε ο Αντιδήμαρχος Ξάνθης, Ιωάννης Ζερενίδης. Να σημειώσουμε ότι στις οδούς αυτές ο φωτισμός είναι ελλιπής και κρίθηκε αναγκαία η ενίσχυσή του. Το ποσό ανέρχεται σε 160.000 ευρών.\nΑίτημα στον ΑΣΕΠ για 37 προσλήψεις στον δήμο Ξάνθης όλων των ειδικοτήτων\nΣτο πλαίσιο του προγραμματισμού προσλήψεων έκτακτου προσωπικού έτους 2021 στους ΟΤΑ α’ και β’ βαθμού και στα ΝΠΙΔ αυτών με εισηγητή τον Αντιδήμαρχο κ. Μανώλη Φανουράκη εγκρίθηκε αίτημα προς τον ΑΣΕΠ για 37 προσλήψεις όλων των ειδικοτήτων για τις υπηρεσίες του δήμου Ξάνθης.\nΠροηγούμενο άρθρο Μπαράζ προσλήψεων σε Στρατό Ξηράς, Ναυτικό, Αεροπορία\nΕπόμενο άρθρο “Ανοιξιάτικο” χιόνι στην Ξάνθη!


Ολυμπιακό τουρνουά μπάσκετ: «Αλμπισελέστε» ή «Σαμουράι» - MatchMoney\nΔημοσιεύτηκε: Θάνος Σολούκος στις 19:04 31/07/2021\nΤο κυρίως μενού της τρίτης αγωνιστικής της Φάσης των Ομίλων «σερβιρίστηκε» το Σάββατο (31/07) με τις υποχρεώσεις να ολοκληρώνονται για τους δύο πρώτους ομίλους. Γαλλία και ΗΠΑ προκρίθηκαν από τον πρώτο όμιλο, Αυστραλία-Ιταλία και Γερμανία από τον δεύτερο και ακόμα ένα εισιτήριο για τα προημιτελικά είναι ανοικτό (Ισπανία και Σλοβενία βρίσκονται ήδη εκεί).\nΌλα θα κριθούν στο Αργεντινή-Ιαπωνία (01/08, 07:40) με τις δύο ομάδες να αναζητούν την παρθενική τους νίκη που θα τους χαρίσει την πρόκριση. Όσον αφορά την στήλη μας, η χθεσινή ημέρα θα μπορούσε να πάει εμφανώς καλύτερα αλλά και πάλι οι ειδικές επιλογές μετρίασαν την ζημιά. Ο Τζόρνταν Νουόρα της Νιγηρίας και ο Τόμας Σατοράνσκι επιβεβαίωσαν σχετικά εύκολα τις επιλογές και μας πλήρωσαν.\nΠάμε όμως στα φρέσκα, και θα ξεκινήσουμε με τον πρωινό «τελικό» πρόκρισης. Η δευτεραθλήτρια κόσμου, Αργεντινή, είναι με την πλάτη κολλημένη στον… τοίχο. Μετά την ήττα από την Σλοβενία με 18 πόντους διαφορά, ηττήθηκε και από την Ισπανία με 10 (81-71). Πρέπει να ανασυνταχθεί, να κάνει μία πειστική εμφάνιση κόντρα στους διοργανωτές και να κερδίσει με όσο μεγαλύτερη διαφορά για να αποκτήσει αυτοπεποίθηση. Μόνος του έπαιζε ο νεοαποκτηθέντας παίκτης της Μπαρτσελόνα, Νίκολας Λαπροβίτολα την Πέμπτη (27 πόντους) δικαιώνοντας μας πλήρως. Οι διοργανωτές Ιάπωνες ηττήθηκαν με 35 πόντους διαφορά από την Σλοβενία και πλέον στο -46 στον συντελεστή διαφοράς (είχε χάσει και από την Ισπανία με 11 πόντους). Αν κερδίσουν πάντως με έστω και έναν πόντο διαφορά, προκρίθηκαν στην 8άδα. Όαση ο NBAερ Ρούι Χατσιμούρα (27 πόντους μέσο όρο), αλλά είναι απελπιστικά μόνος και οι «σαμουράι» δεν έχουν ούτε λύσεις, ούτε βάθος πάγκου.\nΔεν μπαίνουν καν στην ίδια πρόταση οι δύο ομάδες. Η «αλμπισελέστε» θα μπει με το… μαχαίρι στα δόντια, έχει παίξει πολλούς «τελικούς» (πολύ έμπειρη ομάδα), ξέρει πως να το διαχειριστεί. Μπορεί να καλύψει ακόμα και μεγαλύτερη διαφορά από αυτή των 10 πόντων. Δεν την ενδιαφέρει όμως αφού και με απλή νίκη προκρίνεται και για αυτό δεν θα κυνηγήσουμε πιο μεγάλα χάντικαπ. Θα πάμε στο κλασικό -9,5 στο 1,87 της Stoiximan. Με την ελπίδα την τρίτη φορά που την εμπιστευόμαστε, να μας πληρώσει η Αργεντινή.\nΣτα ειδικά στοιχήματα, θα πάμε με την πεπατημένη οδό που μας απόφερε κέρδος. Θα εμπιστευτούμε για δεύτερο σερί ματς τον Νίκολας Λαπροβίτολα. Η ψυχολογία του παίκτη της Μπαρτσελόνα μετά την μεταγραφή του είναι αντιστρόφως ανάλογη με αυτή των Αργεντινών αυτή τη στιγμή. Κόντρα στην Ισπανία έβαλε 27 πόντους στο ματς της ζωής του με το εθνόσημο στο στήθος. Κόντρα στους Ιάπωνες πόσους μπορεί να βάλει; Κανείς δεν μπορεί να ξέρει, πάντως το μόνο σίγουρο είναι ότι για να μην περάσει τους 11 θα πρέπει να τα «σπάσει» από την περιφέρεια και ο Ερνάντεζ να τον πετάξει έξω εκνευρισμένος. Επιλέγουμε το Over 10,5 πόντων του Λαπροβίτολα στο τιμιότατο 1,87 της Stoiximan.\nΟ Νίκολας Λαπροβίτολα, κάποτε μεταγραφικός στόχος του Παναθηναϊκού.\nΑπό την Ιαπωνία, ο Ρούι Χατσιμούρα τραβάει όλο το βάρος στην επίθεση αλλά το όριο πόντων του (24,5) είναι μεγάλο για τα γούστα μου. Άλλωστε οι Αργεντίνοι φημίζονται για την καλή τους αμυντική λειτουργία.\nΠάμε παρακάτω λοιπόν, και στο ματς της Ισπανίας με την Σλοβενία (11:20) με το οποίο πέφτει η αυλαία της Φάσης των Ομίλων. Η Ισπανία έκανε το 2Χ2 όντας εξαιρετική από την δεύτερη περίοδο και μετά (20-25 η πρώτη) και μετά κόντρα στην Αργεντινή. Μεγάλος ηγέτης ο Ρίκι Ρούμπιο, ο οποίος συνεχίζει από εκεί που σταμάτησε στο Παγκόσμιο Κύπελλο του 2019 (23 πόντους και 6,5 ασίστ κατά μέσο όρο στα δύο ματς). Αήττητη και η Σλοβενία του «μάγου» Λούκα Ντόνσιτς. Κανείς δεν ξέρει ποιος θα της βάλει φρένο, και ποιος θα σταματήσει το σερί του Λούκα με την Εθνική (σε 15 παιχνίδια σε Ανδρικό επίπεδο, δεν έχει χάσει ΠΟΤΕ). Σκόραρε και πάλι πάνω από 115 πόντους (116) κόντρα στην Ιαπωνία. Το παιδί-θαύμα δεν έβαλε 48 όπως με την Αργεντινή (έμεινε στους 25) αλλά δεν χρειαζόταν κιόλας παραπάνω. Εξαιρετικοί οι Ζόραν Ντράγκιτς (24 π.) και Βλάντο Τσάντσαρ (16 π.).\nΣτο στοιχηματικό διά ταύτα με βαριά καρδιά πάμε… πάσο. Το 2,50 της Ισπανίας είναι προκλητικό για την καθαρή νίκη της (πολύ μεγαλύτερο βάθος πάγκου από τους Σλοβένους) αλλά με κρατούν πίσω οι εξελίξεις. Χθες (30/07) ανακοινώθηκε ότι τρεις παίκτες των «φούρια ρόχα» (Μαρκ Γκασόλ+Ουσμάν Γκαρούμπα+Αλμπέρτο Αμπάλδε) μπήκαν σε απομόνωση λόγω επαφής με επιβεβαιωμένο κρούσμα Covid-19. Όμως, μετά από πάρα πολλά αρνητικά μοριακά τεστ τους έχει επιτραπεί να αγωνιστούν στους αγώνες και να προπονούνται κανονικά. Το μόνο θέμα είναι ότι δεν μπορούν να βγουν από τα δωμάτια τους τις υπόλοιπες ώρες, στα οποία διαμένουν πλέον ξεχωριστά. Βέβαια όλα αυτά είναι εύθραυστα και ένα σύμπτωμα ενός από τους τρεις, θα τον φέρει εκτός 12άδας, οπότε καλύτερα να απέχουμε (ειδικά ο Γκασόλ είναι πολύ κομβικός για το παιχνίδι των Ίβηρων).\n«Luka Magic» στο Τόκιο και η πρωτάρα Σλοβενία επελαύνει.\nΔεν θα ασχοληθούμε ούτε με τα ειδικά στοιχήματα, αλλά θα παραθέσω μία σκέψη. Ο Ντόνσιτς έβαλε 48 στην Αργεντινή και 25 στην Ιαπωνία, το line του είναι στους 30,5. Οι Ισπανοί είναι η καλύτερη ΟΜΑΔΑ του ομίλου, διαθέτει την καλύτερη άμυνα, αν δεν καταφέρει ούτε εκείνη να περιορίσει τον Λούκα δεν θα το κάνει ΚΑΝΕΝΑΣ σε αυτό το Ολυμπιακό τουρνουά. Πληρωνόμαστε ακόμα και με 30άρα του δηλαδή, γέρνω προς το Under για όποιον έχει τα κότσια να κοντράρει το «άστρο» του Λούκα.\nΑυτά για σήμερα, με μία βασική επιλογή, μία ειδική και μία… σκέψη για αυτούς που θέλουν να κοντράρουν τον καλύτερο παίκτη του τουρνουά.\nΑνανεώνουμε το ραντεβού μας για τα προημιτελικά! Καλή τύχη!


Κώστας Βουτσάς: Απίστευτη αποκάλυψη για τον ηθοποιό - «Μου είπε...» | in.gr\nΚαλεσμένη στο «Dot» βρέθηκε το μεσημέρι του Σαββάτου η Έλντα Πανοπούλου. Η ηθοποιός μίλησε με μεγάλη χαρά για το θρυλικό «Ρετιρέ» από το οποίο, όπως παραδέχθηκε, «ψωνίστηκε» και την… προσγείωσε ο αείμνηστος Κώστας Βουτσάς.\nΟ Κώστας Βουτσάς με προσγείωσε\nΠιο συγκεκριμένα, στη μεσημεριανή εκπομπή του ΣΚΑΪ, η Έλντα Πανοπούλου σημείωσε χαρακτηριστικά πως «την καλοδέχτηκα την επιτυχία που σημείωσε το Ρετιρέ και σίγουρα και θα ψωνίστηκα και με προσγείωσε ο Κώστας Βουτσάς. Ψωνίστηκα μετά από τη Χαρούλα. Ήταν τόσο αγαπητό αυτό το σίριαλ, για αυτό ακόμα κάνει νούμερα και στην 29η επανάληψη του».\n«Λιγάκι όσο να ‘ναι το καβάλησα το καλάμι… Λέω, τι γίνεται ρε παιδιά! Πάω στο θέατρο, τότε έπαιζα στο Ακροπόλ με τον Κώστα Βουτσά, τη Μάρω Κοντού και την Ρένα Βλαχοπούλου όπου μου λέει ο Βουτσάς »Πανοπούλου, σε βλέπω πως είσαι πολύ αλέγκρα τελευταία!» Του απαντάω, »κύριε Κώστα εντάξει με έχουν γνωρίσει όλοι και πάμε πάρα πολύ καλά με το σίριαλ»».\n«Τι έχεις κάνει; Σε γνωρίζουν; Δεν σε γνωρίζουν. Μια Χαρούλα ξέρουν. Όταν θα μάθουν να σου λένε ‘Γεια σου Έλντα Πανοπούλου’ τότε θα πεις ότι σε έχει γνωρίσει ο κόσμος. Και με προσγείωσε τόσο απότομα» πρόσθεσε η ηθοποιός.\nΣχετικά άρθρα: ➤ Πηνελόπη Πιτσούλη: Ποιος γνωστός σεναριογράφος είναι ο γιος της ηθοποιού; ➤ Άνοιγμα εστίασης α λα Φίνος Φιλμ – Δείτε το απολαυστικό βίντεο ➤ Θεοδώρα Βουτσά: Η ανάρτηση μετά την κόντρα της αδερφής της, Σάντρας, με τη μητέρα της\nFizz Σάλος στη Βρετανία: Γνωστός ποδοσφαιριστής ζητούσε γυμνές φωτογραφίες από παίκτρια του Big Brοther 12 λεπτά πριν\nΕλλάδα Ανησυχία στη Σαντορίνη για τους Βρετανούς τουρίστες και τη μετάλλαξη Δέλτα 13 λεπτά πριν\nΚόσμος Ρωσία: Οι εργαζόμενοι που αρνούνται τον εμβολιασμό θα μπορούν να τίθενται σε διαθεσιμότητα 13 λεπτά πριν\nΕλλάδα Γλυκά Νερά: Οι κινήσεις που «πρόδιδαν» την ενοχή του πιλότου – Προμελετημένο έγκλημα ή εν βρασμώ; 19 λεπτά πριν\nΠολιτική Το μήνυμα Δένδια για την Παγκόσμια Ημέρα Πρόσφυγα 24 λεπτά πριν


Κεραμίδι Βάλτου Αιτωλ/νίας. Για ειδήσεις απο τον Τόπο μας και πολλά άλλα....: Ανέκδοτοοοοοο: Μπεεεεεεεεεε!!!!\nΚάποιος Τζιράκης από το χωριό Αβρακόντε Λασιθίου κρατείται στις φυλακές Αλικαρνασσού Ηρακλείου για κλοπή αιγοπροβάτων και προς σ’ αυτό φωνάζει ένα δικηγόρο και του λέει ικετευτικά:\n– Σώσε με, κύριε δικηγόρε, και εγώ ό,τι θες μου ζήτα.\n– Η υπόθεσή σας είναι δύσκολη, του απαντά ο δικηγόρος, όμως με δέκα χιλιάδες ευρώ και αν κάνεις ό,τι σου πω, θα αθωωθείς σίγουρα. Συμφωνείς ή όχι;\n– Συμφωνώ απόλυτα, απαντά ο Τζιράκης.\n– Λοιπόν, αύριο που θα γίνει το δικαστήριο, ό,τι σε ρωτά ο πρόεδρος του δικαστηρίου, εσύ θα απαντάς ‘μπεεε’ και άφησε τα υπόλοιπα σε μένα, εντάξει;\n– Συμφωνώ απόλυτα, απαντά και πάλι ο Τζιράκης.\n– Πώς λέγεσαι κατηγορούμενε;\n– Μπεεε, φωνάζει ο Τζιράκης.\nΟ πρόεδρος χαμογελάει, παίρνοντας την απάντηση του κατηγορούμενου ως αστείο, χάρη της κλοπής των αιγοπροβάτων, και λέει και πάλι στον κατηγορούμενο:\n– Κατηγορούμενε, βάλε το χέρι σου στο Ευαγγέλιο και πες ‘ορκίζομαι να πω την αλήθεια και μόνο την αλήθεια σε ότι με ρωτά το δικαστήριο’.\n– Κατηγορούμενε, τι είναι αυτά που λες, θα σε κλείσω στη φυλακή! οδύρεται ο πρόεδρος.\nΜετά από πολλά ‘μπεεε’ ο πρόεδρος του δικαστηρίου λέει στον εισαγγελέα και στους αστυνομικούς:\n– Κύριε εισαγγελεύς, ο άνθρωπος αυτός είναι τρελός και συνεπώς αθώος, αστυνομικοί πάρτε τον από εδώ!\n– Με παραδέχεσαι κ. Τζιράκη; Σε αθώωσα. Δώσε μου τώρα ό,τι συμφωνήσαμε και όποτε με χρειασθείς εδώ είμαι.


iatrognosi Εθισμός στο πληρωμένο σεξ\nΟ σεξουαλικός εθισμός με τη μορφή του πληρωμένου σεξ, μπορεί να έχει μεγαλύτερη αρνητική επίδραση στη ζωή ενός ατόμου από ότι κάποιες άλλες συμπεριφορές εξάρτησης από το σεξ. Όχι μόνο μπορεί να αποτελέσει εξάρτηση σε λανθασμένες σχέσεις, αλλά μπορεί να προκαλέσει οικονομικά, νομικά προβλήματα καθώς και προβλήματα υγείας.\nΤο πληρωμένο σεξ μπορεί να έχει πολλές μορφές, από το συνηθισμένο τηλεφωνικό σεξ ερωτικών γραμμών μέχρι την πορνεία, αποτελώντας όλες οι μορφές του σεξουαλικό εθισμό.\nΤο τηλεφωνικό σεξ είναι ο πιο εύκολος τρόπος πρόσβασης στο πληρωμένο σεξ, αλλά επειδή οι κλήσεις χρεώνονται ανά λεπτό, μπορεί γρήγορα να εξελιχθεί σε ένα μεγάλο οικονομικό βάρος στο άτομο που έχει εθιστεί και το αποζητά. Προσφέρει ένα βαθμό οικειότητας, ψεύτικης/λανθασμένης οικειότητας σε σχέση με την πορνογραφία αλλά επιτρέπει και κάποια αποστασιοποίηση, καθιστώντας το μια ελκυστική επιλογή για έναν εθισμένο που ψάχνει για ένα ελάχιστο βαθμό οικειότητας αλλά έχει συστολές ή δεν κατέχει τις κοινωνικές δεξιότητες ώστε να αναζητήσει το σεξ με διαφορετικό τρόπο.\nΟι διάφορες τηλεφωνικές υπηρεσίες προσφέρουν διαφορετικές επιλογές και τα άτομα τα οποία απασχολούνται σε αυτές είναι συνήθως εκπαιδευμένα να παρέχουν αυτές τις υπηρεσίες στους ανθρώπους που τους καλούν. Οι συνομιλίες μπορεί να περιλαμβάνουν χρήση ερωτικής γλώσσας, περιγραφή σεξουαλικών πράξεων, κ.α. που μπορεί να περιστρέφονται γύρω από ταμπού ή άλλες πράξεις που ο καλών δεν έχει πρόσβαση στην πραγματική ζωή. Οι καλούντες συχνά αυνανίζονται κατά τη διάρκεια των συνομιλιών ή λίγο μετά.\nΚάποιος που χρησιμοποιεί το τηλεφωνικό σεξ για να αντιμετωπίσει ένα πρόβλημα ή να καλύψει την ανάγκη του, μπορεί να βρεθεί γρήγορα με ένα μεγάλο χρέος στην πιστωτική του κάρτα ή με ένα υπέρογκο τηλεφωνικό λογαριασμό. Αν το άτομο πάσχει από πραγματικό εθισμό, το αρχικό "σοκ" μπορεί να μην είναι αρκετά μεγάλο για να το σταματήσει και στην πραγματικότητα μπορεί να κλιμακώσει τον εθισμό μεγαλώνοντας ακόμα περισσότερο το χρέος στην πιστωτική του κάρτα ή το λογαριασμό του τηλεφώνου του. Αυτό οδηγεί σε ένα φαύλο κύκλο, με την οικονομική πίεση να ωθεί τον σεξουαλικά εθισμένο βαθύτερα στην συγκεκριμένη συμπεριφορά ή να το αναγκάζει να αναζητήσει άλλες διεξόδους για αυτό. Η καταφυγή σε εγκληματικές συμπεριφορές για να πληρώσει για τηλεφωνικό σεξ είναι μια από αυτές.\nΛόγω του επιπέδου της ανθρώπινης αλληλεπίδρασης που συμβαίνει, ένα εθισμένο πρόσωπο μπορεί να αναπτύξει μια μη ρεαλιστική αίσθηση του τι συνεπάγεται μια πραγματική σχέση. Αν η συγκεκριμένη συμπεριφορά συνεχιστεί για μεγάλο χρονικό διάστημα, μπορεί να αποτρέπει το άτομο να συνάψει μια αληθινή σχέση ή να σαμποτάρει μια ήδη υπάρχουσα. Ο εθισμένος στο τηλεφωνικό σεξ φτάνει στο σημείο να θεωρεί αυτές τις "σχέσεις" ως πραγματικές.\nΕκτός από το τηλεφωνικό σεξ, ένας σεξουαλικά εθισμένος μπορεί να χρησιμοποιεί ιστοσελίδες που περιέχουν ανάλογο περιεχόμενο επί πληρωμή. Υπάρχει μια πληθώρα δωρεάν πορνογραφίας στο διαδίκτυο, όμως ένας εθισμένος στο σεξ βασίζεται στις ιστοσελίδες που λειτουργούν ως επιχειρήσεις σαν τις λιγότερο δαπανηρές εναλλακτικές λύσεις σε σχέση με το τηλεφωνικό σεξ ή την πορνεία.\nΌπως το τηλεφωνικό σεξ, η πορνεία θέτει ένα ζήτημα κόστους όπως έχουμε προαναφέρει. Εκτός από τις οικονομικές επιπτώσεις όμως η πορνεία παρουσιάζει σοβαρούς κινδύνους για την υγεία του εξαρτημένου εκ των οποίων περιλαμβάνονται τα σεξουαλικώς μεταδιδόμενα νοσήματα. Η πορνεία είναι επίσης παράνομη στα περισσότερα μέρη και συνήθως περιβάλλεται και από άλλες παράνομες δραστηριότητες. Το άτομο που είναι εθισμένο και βλέπει ιερόδουλες σε τακτική βάση, εκθέτει επίσης τον εαυτό του σε νομικές συνέπειες που μπορεί να βλάψουν τη φήμη του ή το γάμο του, την οικογένεια του, τις σχέσεις του ή τη δουλειά του.\nΈνας εξαρτημένος του σεξ που χρησιμοποιεί την πορνεία αναζητά ένα επίπεδο οικειότητας που δεν έχει βρει στις άλλες μορφές σεξουαλικής απελευθέρωσης που έχει στη διάθεσή του. Ενώ η σεξουαλική πράξη μπορεί να προσομοιώσει τα οικεία μέρη μιας πραγματικής σχέσης, οδηγεί τον εθισμένο σε μια λανθασμένη κατανόηση της ουσιαστικής ρομαντικής ερωτικής πράξης και όπως και στο τηλεφωνικό σεξ, μπορεί να σταθεί εμπόδιο στη δημιουργία μιας αληθινής σχέσης ή να καταστρέψει μια υπάρχουσα.\nΗ πορνεία και σε ένα μικρότερο βαθμό το τηλεφωνικό σεξ, δημιουργούν επίσης μια λανθασμένη δυναμική που προσθέτει στη διαστρέβλωση της ιδέας πως θα πρέπει να είναι μια σχέση. Η ιερόδουλη προσφέρει πληρωμένες υπηρεσίες και εκτελεί τις σεξουαλικές πράξεις εκείνες που ο πελάτης δεν θα μπορούσε να πράξει αλλιώς με κάποια άλλη παρτενέρ χωρίς χρήματα.\nΗ ιερόδουλη μοιάζει περισσότερο με μια υπάλληλο και όχι με μια ερωτική σύντροφο. Αυτό μπορεί να γίνει μέρος της έλξης για το άτομο με αυτόν τον εθισμό και μπορεί να το οδηγήσει να μεταφέρει αυτή την νοοτροπία και σε μια πραγματική σχέση σε μια προσπάθεια να ανταλλάσει χάρες, δώρα ή στοργή για σεξ.


Οι καλύτεροι διαιτολόγοι – διατροφολόγοι θα σας προτείνουν το ιδανικό διατροφικό πρόγραμμα ! | Κλινικός Διαιτολόγος MSc Θεσσαλονίκη\nΙουλία Χαριστού ΔιατροφολόγοςΧρήσιμα άρθραΠαχυσαρκία ΕνηλίκωνΟι καλύτεροι διαιτολόγοι – διατροφολόγοι θα σας προτείνουν το ιδανικό διατροφικό πρόγραμμα !\nΑγωνίζεστε να έχετε καλή υγεία και να παραμείνετε σε ένα σταθερό βάρος; Η πραγματικότητα είναι ότι η μακροπρόθεσμη υγιεινή διατροφή θέλει σχετικά μικρές αλλαγές στη διατροφή και τον τρόπο ζωής σας που μπορούν να σας βοηθήσουν να επιτύχετε τους στόχους σας και να σας είστε ικανοποιημένοι και γεμάτοι ενέργεια.\nΝα έχετε πάντα στο σπίτι σας υγιεινά φαγητά!\nΕίναι γνωστό ότι είμαστε όλοι πολύ απασχολημένοι, είτε πρόκειται για την εργασία, το σχολείο, την άσκηση, τις δουλειές του σπιτιού, αλλά και η υγεία μας είναι εξίσου σημαντική, έτσι είναι λογικό να μπορέσει να υπάρξει χρόνος και για αυτήν. Αφιερώστε χρόνο για να εφοδιάσετε τα ντουλάπια σας με τα σωστά τρόφιμα. Μια έξυπνη λύση είναι να καθίσετε και να σχεδιάσετε τα γεύματά όλης της εβδομάδας για να μπορείτε να πάρετε από το σούπερ μάρκετ μόνο τα απαραίτητα τρόφιμα για την εβδομάδα σας.\nΞέρουμε ότι ακούγεται πολύ κλισέ αλλά το πρωινό είναι το πιο σημαντικό γεύμα της ημέρας. Έρευνες έχουν δείξει ότι όσοι τρώνε πρωινό είναι λιγότερο πιθανό να γίνουν υπέρβαροι ή παχύσαρκοι και είναι πιο πιθανό να ανταποκριθούν στις απαιτήσεις σε βιταμίνες και ανόργανα συστατικά που χρειάζεται το σώμα σε σύγκριση με εκείνους που δεν τρώνε πρωινό. Τρώγοντας ένα υγιεινό, ισορροπημένο πρωινό, όπως μούσλι, γιαούρτι και φρούτα ή αυγά και τοστ θα σας βοηθήσει να τροφοδοτήσετε το σώμα σας για την ημέρα, που σημαίνει ότι είναι λιγότερο πιθανό να καταλήξετε να τρώτε τρόφιμα υψηλά σε θερμίδες.\nΝα έχετε ένα υγιεινό σνακ!\nΚαι πάλι, η προετοιμασία του σνακ είναι το κλειδί! Καλό είναι να έχετε πάντα κάποια υγιεινά σνακ στο ντουλάπι, την τσάντα ή στο γραφείο σας. Το αγαπημένο σνακ περιλαμβάνει γιαούρτι, μια χούφτα ανάλατους ξηρούς καρπούς, φρούτα και λίγα κράκερ ολικής.\nΘα πρέπει να αυξήσετε την πρωτεΐνη!\nΑκόμα και αν είστε χορτοφάγος, μια καλή πηγή πρωτεϊνών είναι απαραίτητη σε κάθε γεύμα. Η πρωτεΐνη βοηθά στην πλήρωση του στομάχου και είναι ζωτικής σημασίας για διάφορες σωματικές λειτουργίες, όπως η αποκατάσταση των μυών, η ενίσχυση του ανοσοποιητικού μας συστήματος και η παραγωγή ορμονών. Όταν πρόκειται για πρωτεΐνη, τροφές όπως το κοτόπουλο, τα ψάρια, το αρνί και το βόειο κρέας έχουν την τάση να έρχονται πρώτες στο μυαλό, αλλά μην ξεχνάτε τροφές όπως το γάλα, τα αυγά, το γιαούρτι, τα καρύδια, οι σπόροι και τα όσπρια που είναι όλες σπουδαίες πηγές πρωτεϊνών.\nΝα καταναλώνετε δημητριακά ολικής αλέσεως!\nΤα ολικής αλέσεως δημητριακά είναι γεμάτα με θρεπτικά συστατικά και είναι πολύ καλύτερα από τα λευκά. Με τα προϊόντα ολικής αλέσεως το σώμα σας θα χρειαστεί περισσότερο χρόνο για να τα χωνέψει πράγμα που σημαίνει ότι θα αισθάνεστε χορτάτοι για μεγαλύτερο χρονικό διάστημα. Προσπαθήστε λοιπόν να αλλάξετε τα ακόλουθα:\n- Το λευκό ρύζι με το καστανό ρύζι ή με πλιγούρι ή κινόα\n- Το λευκό ψωμί με ολικής άλεσης ή πολύσπορο ψωμί\n- Τα λευκά ζυμαρικά με ζυμαρικά ολικής άλεσης\nΑνταλλάξτε το λίπος!\nΟι διαιτολόγοι στην πραγματικότητα αναφέρουν ότι πρέπει να καταναλώνουμε υγιή λίπη, όπως ακόρεστα λιπαρά. Σε γενικές γραμμές, τα ανθυγιεινά λίπη είναι τα ζωικά λίπη (λιπαρά κομμάτια κρέατος, πλήρη γαλακτοκομικά και τρόφιμα που γίνονται με το βούτυρο). Αλλάξτε τα με πιο στεγνά κομμάτια κρέατος, μειώστε το λίπος στα γαλακτοκομικά και να τρώτε λιγότερο επεξεργασμένα τρόφιμα τα οποία θα βελτιώσουν τη χοληστερόλη στο αίμα και τον κίνδυνο καρδιαγγειακής νόσου. Τρόφιμα όπως οι ξηροί καρποί, οι σπόροι, το αβοκάντο και τα λιπαρά ψάρια περιέχουν σπουδαίες πηγές αυτών των υγιέστερων λιπών.\nΓίνεται φίλοι με τα λαχανικά!\nΤα όσπρια (π.χ. ρεβίθια, φασόλια, φακές) είναι γεμάτα από ίνες για να κρατήσουν το έντερό σας υγιή. Έχουν χαμηλό γλυκαιμικό δείκτη, πράγμα που σημαίνει ότι διασπώνται πιο αργά, έτσι ώστε να αισθάνεστε χορτάτοι για μεγαλύτερο χρονικό διάστημα και είναι επίσης μια σπουδαία πηγή πρωτεΐνης.\nΜικρύνετε τις μερίδες!\nΔυστυχώς, τα μάτια και το στομάχι μας έχουν συνηθίσει σε πιο βαριές μερίδες!. Μια απλή λύση για να σας βοηθήσει να διαχειριστείτε τις μερίδες σας είναι να έχετε μικρότερα μπολ, πιάτα και σκεύη. Έτσι θα μπορείτε να μετράτε πιο εύκολα τις μερίδες σας χωρίς να σας μπερδεύει το μέγεθος και χωρίς γραμμάρια!


Το site episkopibeach.gr δεν διατηρεί αρχεία με τα προσωπικά στοιχεία, τα δεδομενα που καταχωρούνται στις φορμες επικοινωνιας χρησιμοποιουνται αποκλειστικα και μονο για λογους επικοινωνιας της επειχήρησης με εσας για την εξυπηρετηση των αιτηματων σας. Δεν αποθηκευονται ουτε δημοσιευονται σε τρίτα προσωπα.\nH διεύθυνση IP μέσω της οποίας ο Η/Υ έχει πρόσβαση στο Internet και στη συνέχεια στο site episkopibeach.gr αξιοποιείται αποκλειστικά για την συγκέντρωση στατιστικών στοιχείων που αφορούν στην παρακολούθηση της επισκεψιμότητας του site episkopibeach.gr . Αξιοποιείται αποκλειστικά για την συγκέντρωση στατιστικών στοιχείων που αφορούν στην παρακολούθηση της επισκεψιμότητας του siteepiskopibeach.gr .\nΤο site episkopibeach.gr περιλαμβάνει links ("δεσμούς") προς άλλα web sites τα οποία δεν ελέγχονται από το ίδιο αλλά από τους ιδιοκτήτες τους (φυσικά ή νομικά πρόσωπα). Σε καμία περίπτωση δεν ευθύνovται οι διαχειριστές του site episkopibeach.gr για τους Όρους Προστασίας των Προσωπικών Δεδομένων τους οποίους αυτοί ακολουθούν ούτε και δηλώνει πως συμφωνεί κατά ποσοστό 100% με τις θέσεις, τις απόψεις και το περιεχόμενο των άλλων web sites.


gatos365: Ο Μανωλάς δεν μπορεί για αντί-Μέλμπεργκ.\nΟ Μανωλάς δεν μπορεί για αντί-Μέλμπεργκ.\nΈντονη φημολογία έχει αναπτυχθεί τις τελευταίες ημέρες σχετικά με το μέλλον του Κώστα Μανωλά και την πιθανή μεταγραφή του στον Ολυμπιακό. Μάλιστα ορισμένα δημοσιεύματα θέλουν τον αμυντικό της ΑΕΚ να υπολογίζεται και ως αντί-Μέλμπεργκ μιας και όπως φαίνεται ο Σουηδός δύσκολα θα συνεχίσει στην ομάδα του Πειραιά και τη νέα σεζόν. Το θέμα όμως είναι μπορεί ο Μανωλάς να αντεπεξέλθει σε αυτό το ρόλο;\nΗ άποψή μου είναι πως όχι... Σίγουρα είναι ένας νέος αμυντικός που έχει όλο το μέλλον μπροστά του για να κάνει καριέρα, αλλά στην παρούσα φάση δεν είναι έτοιμος για να παίξει ως βασικός στους Πρωταθλητές Ελλάδας. Τον είδαμε σε πολλά παιχνίδια φέτος να έχει φανερές αδυναμίες σε θέματα τακτικής αλλά και στο μαρκάρισμα γρήγορων επιθετικών. Επίσης σε κάποιες θεωρητικά εύκολες φάσεις κάνει αβίαστα λάθη λόγω απειρίας που μπορεί να στοιχίσουν στην ομάδα του.\nΣε καμία περίπτωση δεν λέμε πως είναι ένας κακός παίχτης αλλά σαν νέος και αυτός υστερεί σε ορισμένα θέματα, που πρέπει να βελτιώσει αν θέλει να κάνει μεγάλη καριέρα. Αυτό όμως που είναι σχεδόν σίγουρο είναι ότι ακόμα δεν μπορεί να σηκώσει τη φανέλα του Ολυμπιακού ως βασικός και αναντικατάστατος που ήταν ο Σουηδός. Ο Ολυμπιακός έχει την ανάγκη ενός έμπειρου και με πολλές παρουσίες αμυντικού ο οποίος θα μπορεί να δώσει την απαραίτητη σιγουριά στο κέντρο της άμυνας.\nΥ.Γ. Το μεγαλύτερο λάθος του Ολυμπιακού ήταν που πούλησε τον Κυριάκο Παπαδόπουλο για 2 εκατομμύρια... τώρα είναι βασικός και αναντικατάστατος στη Σάλκε και κοστολογείται με 15 εκατομμύρια ευρώ. Ο "Κούλης" όπως τον φωνάζουν οι συμπαίκτες του, θα μπορούσε να είναι ο αμυντικός του Ολυμπιακού για την επόμενη 10ετία αλλά τώρα το ποτάμι δύσκολα γυρνάει πίσω...\nΑναρτήθηκε από gatos365 στις 3:06 π.μ.\nΕτικέτες Ολυμπιακός, gatos365


Στοχευμένη περιποίηση βήμα - βήμα...\nΟι επαναστατικές θεραπείες περιποίησης του δέρματος είναι αναγκαίες για να διατηρηθεί σε βάθος χρόνου η νεανική μας επιδερμίδα αλλά παράλληλα και για να διορθώσουμε τυχόν προβλήματα. Μια φορά την εβδομάδα απαιτείται μια πιο στοχευμένη περιποίηση με δραστικά προϊόντα. Αυτό το μήνα σου παρουσιάζω 5 δικά μου αγαπημένα που λατρεύω όσο τίποτα άλλο να χρησιμοποιώ. Βήμα-βήμα τα πάντα για την πιο πολυαισθητηριακή εμπειρία καθαρισμού και αποτοξίνωσης της επιδερμίδας μου. Όσα είδες στο instagram, αναλυτικά εδώ. Ξεκινάμε;\nΒήμα 1ο : Ο σωστός καθαρισμός. Συνηθίζω να χρησιμοποιώ ένα απαλό καθαριστικό προσώπου όπως είναι το χρόνια αγαπημένο, Perfectly Clean της Estee Lauder για να προετοιμάσω το δέρμα μου για την στοχευμένη περιποίηση που θα ακολουθήσει. Συνηθίζω να χρησιμοποιώ το Clarisonic αλλά όχι την κλασική κεφαλή του, τη luxe που είναι απίστευτα απαλή, εφόσον θα ακολουθήσει η διαδικασία της απολέπισης. Εξαρτάται πάντα από τις επιλογές σου, λοιπόν, καθάρισε το πρόσωπο σου με ένα τζελ ή ένα γαλάκτωμα.\nΒήμα 2ο : Η απολέπιση. Επένδυσε σε ένα καλό scrub προσώπου. Αν έχεις ευαίσθητη επιδερμίδα ένα με ήπιους κόκκους είναι ιδανικό. Ξεχωρίζω πολλά αλλά αυτό μου με έχει ενθουσιάσει από την ημέρα που το δοκίμασα είναι το καινούργιο scrub της Shiseido, Pureness Pore purifying warming scrub. Eίναι σχεδιασμένο για να εξαφανίζει τους πόρους και να μειώνει την λιπαρότητα αλλά ακόμη και αν έχεις ξηρή επιδερμίδα πίστεψε με θα το λατρέψεις. Αυτό το scrub είναι ιδανικό για βαθύ καθαρισμό. Έχει μορφή τζελ και μια μόλις μικρή ποσότητα αρκεί για να ξεδιπλώσει τις μοναδικές του ιδιότητες. Μέσω της ‘’αυτο-θέρμανσης’’, καθαρίζει σε βάθος, απομακρύνει ρύπους και νεκρά κύτταρα, ‘’ξεμπλοκάρει’’ τους φραγμένους πόρους (σωτήριο στην περιοχή της μύτης) και αφαιρεί τη λιπαρότητα αφήνοντας πίσω του απόλυτα φρέσκια, απαλή και λεία επιδερμίδα. Το scrub της Shiseido θα το λατρέψεις για το ονειρεμένο άρωμα του αλλά και για την άμεση τόνωση της επιδερμίδας που χαρίζει και φυσικά για την υποδειγματική ενυδάτωση. Αναζήτησε το οπωσδήποτε και δώσε του το χώρο που του αξίζει στην περιποίηση σου. Θα με θυμηθείς...\nΒήμα 3ο : Η ενυδάτωση ή η θρέψη της επιδερμίδας με τη μάσκα. Μια σωστή θεραπεία προσώπου στο σπίτι είναι απαραίτητη τουλάχιστον μια φορά την εβδομάδα. Η μάσκα προσώπου δεν είναι απλή υπόθεση, πρέπει να ικανοποιεί τις ανάγκες σου απόλυτα. Λατρεύω με πάθος τις μάσκες της GLAMGLOW που βρίσκεις αποκλειστικά στα Sephora, το ξέρεις. Τις χρησιμοποιώ εναλλάξ αναλόγως με τις εκάστοτε ανάγκες της επιδερμίδας μου. Δεν σου έχω μιλήσει όμως μέχρι τώρα για ένα πραγματικό θαύμα του αγαπημένου brand που ακούει στο όνομα POWERMUD ™ Dualcleanse treatment. H διαφορά της με τις υπόλοιπες μάσκες είναι πως είναι ένα βάλσαμο mud-to-oil (εχμ λάσπη-λάδι, σικ) που καθαρίζει σε βάθος το δέρμα, αποτοξινώνει, ελέγχει και μειώνει τη λιπαρότητα ενώ χαρίζει απίθανα βαθιά θρέψη. Αφού απλώσουμε μια επαρκή ποσότητα από τη μάσκα (με πινέλο σου προτείνω είναι οδηγία του brand expert) και την αφαιρέσουμε (το άρωμα είναι ονειρικό), η επιδερμίδα είναι βελούδινη, φωτεινή, ελαστική με ομοιόμορφο τόνο και απόλυτα ενυδατωμένη. Αν τη δοκιμάσεις θα καταλάβεις γιατί είναι η αγαπημένη μου.\nBήμα 4ο : Η ενυδάτωση ή η ξεκούραση των ματιών με τη χρήση μιας εξειδικευμένης μάσκας ματιών. Ακριβώς επειδή με την ευαίσθητη περιοχή των ματιών δεν παίζουμε, επιλέγω προϊόντα επαναστατικά και αποτελεσματικά. Αγαπώ απίστευτα τα ας τα πούμε ‘’patches’’ της Elemis, Pro-Collagen Hydra Gel Eye Masks. Από την ώρα που θα εφαρμόσεις τα ζεύγη για είκοσι περίπου λεπτά, νιώθεις τη δράση των θρεπτικών συστατικών. Ενυδατώνουν απόλυτα την περιοχή (περιέχουν υαλουρονικό οξύ), ξεκουράζουν και συσφίγγουν απόλυτα. Μειώνουν τους μαύρους κύκλους και τα πρηξίματα ενώ λειαίνουν τις λεπτές γραμμές. Είναι ο ιδανικός σύμμαχος πριν από σημαντικά ραντεβού που θες να φαίνεσαι και να δείχνεις ξεκούραστη αφού αναγεννούν κυριολεκτικά την περιοχή των ματιών και το καλύτερο παρατείνουν το αποτέλεσμα αρκετές ώρες μετά τη χρήση τους. Πραγματικά το beauty miracle που δεν πρέπει να λείπει από το μπάνιο σου.\nΒήμα 5ο : Η χρήση του serum, του λαδιού ή της ενυδατικής / αντιγηραντικής σου κρέμας. Στο τέλος αφού έχω κάνει όλα τα παραπάνω κλειδώνω τα θρεπτικά συστατικά που εισχώρησαν στην επιδερμίδα μου δίνοντας της το boost που χρειάζεται, ανάλογα με τις ανάγκες της. Θρέψη, ενυδάτωση, αντιγήρανση (όχι ακόμη) ό,τι πιο δραστικό και ισχυρό. Αγαπώ πολύ να χρησιμοποιώ το εδώ και άπειρα χρόνια, Advanced Night Repair Serum της Estee Lauder (πραγματικά ορκίζομαι σε αυτόν τον δραστικό ορό) ή το λάδι Estee Lauder Resilience Lift Restorative Radiance Oil (που σου έχω μιλήσει εδώ) . Ο ορός ακόμη και στα πιο δύσκολα μου με βγάζει πάντα ασπροπρόσωπη. Ακόμη και αν η επιδερμίδα μου ταλαιπωρείται από αφυδάτωση αρκούν δύο σταγόνες τη νύχτα και μια πριν το foundation το πρωί για να μου χαρίσουν λαμπερή και φρέσκια όψη. Η συστηματική του χρήση κάνει θαύματα αφού πέρα από τα υψηλά ποσοστά ενυδάτωσης, προλαμβάνει τις ρυτίδες ξαι γεμίζει τυχόν κενά όπου υπάρχουν. Τον τελευταίο καιρό (γνωστό το πάθος μου για τα ξηρά λάδια) τα βράδια χρησιμοποιώ το Resilience Lift Restorative Radiance Oil. Εντάξει, δεν μπορώ να σου περιγράψω την ξεκούραστη όψη που χαρίζει ακόμη και από την πρώτη χρήση του, ούτε την απόλυτη αναδόμηση που θα παρατηρήσεις στο δέρμα σου. Ειλικρινά, αυτό πρέπει να το δοκιμάσεις και πρέπει να βρει θέση στο νεσεσέρ σου οπωσδήποτε.\nΣύντομα θα σου αποκαλύψω και τα αγαπημένα μου drugstore προϊόντα περιποίησης. Μέχρι τότε, τα δικά σου αγαπημένα ποια είναι; Εσύ που θα επένδυες;\nΕτικέτες Arcaya Beauty Clarisonic Cleaning Elemis Estee Lauder Eye cream Face GlamGlow Mask Routines Scrub Sephora Shiseido Skincare Step by Step


Grand Prix Αρχεία - 4troxoi.gr\nΆκρατη επιθετικότητα, αθέμιτες κινήσεις, επαφές, ακατάλληλη πίστα, έλλειψη αποφασιστικότητας από τη διεύθυνση αγώνα… Ένα πολύ ωραίο σόου, αλλά ήταν όντως αντάξιο της Formula 1; Διατηρούμε επιφυλάξεις επί αυτού.\nΗ πρωτοπορία του Lewis Hamilton δεν απειλήθηκε σε κανένα σημείο του αγώνα. Παρότι ο Max Verstappen έφτασε στη 2η θέση στον 5ο γύρο, αλλά δεν είχε τη δυνατότητα να πλησιάσει τον Βρετανό.\nΈπειτα από την ανατροπή του Σαββάτου, τα πράγματα επανήλθαν στην προβλεπόμενη ισορροπία τους, με τη Red Bull να έχει πολύ μεγάλο προβάδισμα απόδοσης, χαρίζοντας μια εύκολη νίκη στον Max Verstappen.\nΣε μια καυτή ατμόσφαιρα που δημιούργησαν οι 70.000 Ολλανδοί που βρίσκονταν στο Zandvoort, ο Max Verstappen είχε τη δυνατότητα να τους δώσει αυτό για το οποίο είχαν έρθει, δηλαδή τη νίκη επί του Lewis Hamilton.\nGP Βελγίου: Ο αγώνας που δεν έγινε ποτέ\nΗ βροχή που έπεφτε ασταμάτητα στην πίστα του Spa-Francorchamps, δεν επέτρεψε την κανονική διεξαγωγή του GP Βελγίου. Η διεύθυνση αγώνα συμπλήρωσε τον ελάχιστο αριθμό γύρων που ορίζουν οι κανονισμοί πίσω από το αυτοκίνητο ασφαλείας…\nGP Μ. Βρετανίας – Η σύγκρουση\nΉταν σχεδόν δεδομένο ότι κάποια στιγμή θα προέκυπτε μια σύγκρουση μεταξύ των δύο διεκδικητών του φετινού τίτλου, με σοβαρές -ευτυχώς μονάχα βαθμολογικά- συνέπειες για κάποιον εκ των δύο. Το GP Μ. Βρετανίας ήταν εκεί όπου συνέβη η επίμαχη επαφή μεταξύ των διεκδικητών του φετινού τίτλου της Formula 1.


Φυτική Διατροφή για απώλεια βάρους - Τροφή για Σκέψη\nSunday, February 8, 2015 Άρθρα Φυτοφαγίας, Μείωση Βάρους Permalink 20\nΠιθανή Απώλεια βάρους: έως και 1 κιλό (ανάλογα με το βάρος σώματος που έχετε)\nΦιλοσοφία της Διατροφής\nΤο πλάνο που ακολουθεί, στηρίζεται σε φυσικά τρόφιμα φυτικής προέλευσης. Σκοπό έχει να προσφέρει στον οργανισμό μια πληθώρα μικροθρεπτικών, βιταμινών και αντιοξειδωτικών. Υπολείπεται, (λόγω της απομάκρυνσης των ζωικών τροφίμων) σε επιβαρυμένα λιπαρά, ορμόνες, συντηρητικά και άλλες επιβλαβείς για τον οργανισμό ουσίες. Μέσα από την απώλεια βάρους, το σώμα όχι απλά δεν θα αποδυναμωθεί, αλλά θα ενισχύσει το αμυντικό του σύστημα και τις φυσικές καθαριστικές του λειτουργίες. Το πλάνο δεν συμπεριλαμβάνει γαλακτοκομικά και ως εκ τούτου, σύντομα θα υπάρξει υποχώρηση του πρηξίματος στην περιοχή της κοιλιάς και γενικότερη βελτίωση της εντερικής λειτουργίας.\nΤέλος δεν ξεχνάμε, ότι το φυσιολογικό φαγητό παράλληλα με τα φυσικά τρόφιμα, αργά ή γρήγορα έχουν ως αποτέλεσμα ένα φυσιολογικό βάρος σώματος, δίχως ιδιαίτερες προσπάθειες ή στερήσεις. Αυτός είναι ο στόχος.\nΥγιής απώλεια βάρους.\nΒελτίωση της όψης του δέρματος.\nΒελτίωση εντερικής λειτουργίας.\nΒελτίωση των λιπιδίων του αίματος.\nΕνίσχυση της πρόληψης απέναντι σε χρόνια νοσήματα.\nΣε ποιον απευθύνεται το διατροφικό πλάνο\nΑπευθύνεται σε υγιείς ενήλικες. Το διατροφικό πλάνο είναι ενδεικτικό. Προσαρμόστε τις μερίδες των τροφίμων σύμφωνα με τις ατομικές ανάγκες σας. Πριν από την έναρξη μίας δίαιτας συστήνεται η σύμφωνη γνώμη του επαγγελματία υγείας που σας παρακολουθεί.\nΓενικές οδηγίες για το διατροφικό πλάνο\nΤο διατροφικό πλάνο που ακολουθεί είναι ένα ισορροπημένο πρόγραμμα, εξαιρετικά υγιεινής και ωφέλιμης διατροφής.\nΕίναι σημαντικό να ικανοποιείτε το συναίσθημα της πείνας με τα προτεινόμενα γεύματα που ακολουθούν και να μην παραλείπονται τα βασικά γεύματα μέσα στην ημέρα, προκειμένου ο οργανισμός να μην στερείται και καταπονείται.\nΈνα κανονικό σε μέγεθος πιάτο σερβιρίσματος μπορεί να χρησιμοποιηθεί ως ένα μέτρο για όλους τους ενήλικες, ως προς τον ορισμό της μερίδας όλων των βασικών γευμάτων.\nΑν χρειαστεί, προσαρμόστε τις προτεινόμενες μερίδες στις ανάγκες σας. Για παράδειγμα, αν γυμνάζεστε, ανάλογα με το φύλο, ηλικία κτλ. Εμπιστευθείτε την φυσική πείνα και τον κορεσμός σας.\nΑν τα ωμά λαχανικά σας προκαλούν φούσκωμα αντικαταστήστε τα με βραστά λαχανικά εποχής, αν ο φρέσκος χυμός πορτοκάλι δεν είναι ευχάριστος για εσάς, τότε αντικαταστήστε με 2 φρέσκα φρούτα ή κάποιον άλλον φρέσκο χυμό.\nΚατά τη διάρκεια της δίαιτας απομακρύνεται από το σπίτι, ερεθιστικά τρόφιμα όπως γλυκά.\nΑν υπερβάλλεται διατροφικά σε ένα γεύμα, μην απογοητεύστε. Συνεχίστε κανονικά στο επόμενο.\nΓια περισσότερα οφέλη, μπορείτε να επαναλάβετε τις μέρες, εφόσον επιθυμείτε τη συνέχιση της φυτικής διατροφης.\nΠρωινό: 3/4 με 1 φλιτζάνι του τσαγιού νιφάδες βρώμης συνοδεία 1 φλιτζάνι γάλα αμυγδάλου & 1 κουταλιά της σούπας τριμμένο καρύδι. Συνοδέψτε με 1 μήλο με κανέλα και 1 κουταλιά του γλυκού μελάσα.\nΜεσημεριανό: 2-3 μπιφτέκια φαλάφελ, σαλάτα φρέσκια ή βραστή από ποικιλία λαχανικών (όπως μπρόκολο, κολοκυθάκια κλπ), 1 μεσαία πατάτα βραστή, 3-4 ελιές.\nΒραδινό: Αραβική πίτα γεμιστή με μανιτάρια πλεύρωτους ψητά, πάστα ελιάς, ρίγανη και ντομάτα. Συνοδέψτε με πολίτικη σαλάτα από τριμμένο λάχανο-καρότο-πιπεριές. Αντικαθιστά γευστικά: Το σουβλάκι με πίτα.\nΠροαιρετικά Ενδιάμεσα Μικρογεύματα:\n1. Μπανάνα με επάλειψη ταχίνι ή 1 μικρό παστέλι\n2. 1 ποτήρι φρέσκο χυμό πορτοκάλι\nΤο τρόφιμο της ημέρας : Η μελάσα. Αντικαθιστά επάξια τη ζάχαρη ή το μέλι. Είναι πλούσια σε μέταλλα όπως σίδηρο, ασβέστιο και μαγνήσιο.Συνταγή για Σπιτικά φαλάφελ εδώ\nΠρωινό: 2-3 μικρά κριτσίνια πολύσπορα, με 1 ποτήρι γάλα αμυγδάλου\nΜεσημεριανό: Ψητά λαχανικά φούρνου (επιλέξτε από μία γκάμα λαχανικών όπως κολοκυθάκια, καρότα, παντζάρια, κρεμμύδι, κουνουπίδι, σπαράγγι, πιπεριές, σελινόριζα, αγκινάρα κ.α. ). Συνοδέψτε με ½ φλιτζάνι χούμους, 3-4 ελιές και 3 παξιμαδάκια κρίθινα.\nΒραδινό: 1 μικρή μερίδα μακαρονάδα με ντοματίνια.Συνταγή: ανακατέψτε σε ένα μπολ 200-250 γρ βρασμένα ζυμαρικά ολικής άλεσης ή ντίνκελ με ντοματίνια φρέσκα, ψιλοκομμένο μαϊντανό, 1 κουταλιά του γλυκού ελαιόλαδο, λίγο τριμμένο καρότο, 1 κουταλιά της σούπας κάπαρη και 1 κουταλιά της σούπας τριμμένους ξηρούς καρπούς. Αν πεινάτε, συνοδέψτε με πράσινη σαλάτα ή τα υπόλοιπα λαχανικά από το μεσημεριανό γεύμα.\n1. 1 ποτήρι φρέσκο χυμό πορτοκαλιού\n2. 1 βιολογικό γιαούρτι σόγιας με προσθήκη φρούτων της αρεσκείας σας.\nΤο τρόφιμο της ημέρας : Το χούμους. Ένα γευστικό και εύπεπτο επάλειμμα από ρεβίθια και σουσάμι. Αυξάνει τον κορεσμό, είναι πλούσιο σε πρωτεΐνη, ωφέλιμα λιπαρά και φυτικές ίνες.Συνταγή για χούμους εδώ\nΠρωινό: 1 μικρό κομμάτι σπανακόπιτα χωρίς τυρί (νηστίσιμη)\nΜεσημεριανό: Φάβα με ψιλοκομμένο κρεμμύδι. Συνοδέψτε με φρέσκια πράσινη σαλάτα με ρόγες από ρόδι ή κράνμπερι και 1 κουταλιά της σούπας τριμμένο λιναρόσπορο, 1 φέτα ψωμί Ζέας με άλειμμα πάστα ελιάς\nΒραδινό: 1 μερίδα χορταστική σούπα με καστανό ρύζι & αρακά.Υλικά: 1 φλιτζανάκι του καφέ ρύζι καστανό, 1κουταλιά του γλυκού ελαιόλαδο, μπαχαρικά, ποικιλία λαχανικών (όπως ντομάτα, κρεμμύδι, 1 φλιτζάνι του καφέ αρακά). Εκτέλεση: Αφήνουμε το ρύζι να πάρει μία σύντομη βράση, έπειτα πετάμε το πρώτο νερό και το αφήνουμε να βράσει για 30 λεπτά. Προσθέτουμε τα λαχανικά και τα υπόλοιπα υλικά και αφήνουμε να μαγειρευτούν για 15 λεπτά ακόμα. Σερβίρουμε με φρεσκοκομμένο πιπέρι, μαϊντανό ή άνηθο και 1 κουταλιά της σούπας τριμμένα αμύγδαλα.\n2. 1-2 φρούτα εποχής\nΤο τρόφιμο της ημέρας : Ο λιναρόσπορος. Ένας άκρως θεραπευτικός καρπός πλούσιος σε Ω-3, περισσότερα από αυτά που περιέχει το ψάρι.\nΠρωινό: Θρεπτικό ρόφημα φρούτων (smoothie).Υλικά: 2 φρούτα της αρεσκείας σας όπως μπανάνα & αχλάδι, 1 φλιτζάνι γάλα αμυγδάλου, 1 κουταλιά του γλυκού αγάβη, 1 κουταλιά του γλυκού σταφίδες, λίγη κανέλα ή ωμό κακάο. Εκτέλεση: Προσθέτουμε όλα τα υλικά στον πολυκόφτη μέχρι να γίνουν ένα ομοιογενές μείγμα.\nΜεσημεριανό: Ανάμεικτη πράσινη σαλάτα με ρόκα, λιαστή ντομάτα, 1 χούφτα κάσσιους, 100γρ ψημένο τόφου καπνιστό (βιολογικό) και 1 κουταλιά του γλυκού ελαιόλαδο, λεμόνι ή μηλόξυδο, μουστάρδα. Συνοδέψτε με 2 παξιμαδάκια σίκαλης ή 1 φέτα ψωμί καλαμποκιού ή Ζέας ή 3 κουταλιές της σούπας καλαμπόκι από βιολογική κονσέρβα. Αντικαθιστά γευστικά: Την κοτοσαλάτα.\nΒραδινό: Σάντουιτς με βιολογικό ψωμί χωρίς γλουτένη ή τορτίγια καλαμποκιού.Υλικά: 1 γεμάτη κουταλιά της σούπας πάστα ελιάς ή χούμους, 1 φέτα φυτικό τυρί, 1/3 αβοκάντο μεσαίο, 100 γρ τόφου καπνιστό, ½ ντομάτα μεσαία, 2 φέτες μαρούλι, λίγο κρεμμυδάκι φρέσκο. Εκτέλεση: αλείφουμε το ψωμί ή την τορτίγια με το επάλειμα, το φυτικό τυρί, προσθέτουμε φέτες αβοκάντο, φέτες τόφου, φέτες ντομάτα, μαρούλι, τέλος πασπαλίζουμε με το ψιλοκομμένο κρεμμυδάκι. Αντικαθιστά γευστικά: τα έτοιμα σάντουιτς του εμπορίου.\n2. 1 φρούτο εποχής\n3. 2 μπισκοτάκια νηστίσιμα\nΤο τρόφιμο της ημέρας : Αβοκάντο. Ένα τρόφιμο καλλυντικό για το σώμα μας. Πλούσιο σε βιταμίνη Κ, φυλλικό οξύ και μονοακόρεστα λιπαρά.\n1. Tσουκνίδα (Νettle). Πλούσιο σε μαγνήσιο, σίδηρο και ασβέστιο.\n2. Πικραλίδα (Dandelion) Πλούσιο σε βιταμίνη Α & Κ.\nΤα ροφήματα αυτά ενισχύουν τον οργανισμό λόγω των μικροθρεπτικών που περιέχουν και υποστηρίζουν τους καθαριστικούς του μηχανισμούς. Εναλλάξτε το κάθε ρόφημα μεταξύ των ημερών.\nΓια καλύτερα αποτελέσματα, προσπαθήστε να ακολουθήσετε κάποιο είδος άσκησης. Το περπάτημα διευκολύνει τους περισσότερους ανθρώπους να αυξήσουν τη δραστηριότητά τους. Αυτές τις 4 ημέρες προτείνετε να ακολουθήσετε δύο εικοσάλεπτους γρήγορους περίπατους την ημέρα, πριν από τα κύρια γεύματα.\nΠΡΟΒΙΟΤΙΚΑ: Αν αρρωσταίνετε συχνά, αν πάσχετε από δυσκοιλιότητα ή δυάρια, φουσκώματα, αέρια.\nΠΕΠΤΙΚΑ ΕΝΖΗΜΑ: Αν πάσχετε από δυσπεψία. Αν πολλά φυτικά τρόφιμα (λαχανικά/φρούτα/όσπρια) σας προκαλούν φούσκωμα και τα αποφεύγετε με συνέπεια να τρώτε μονότονα & ανθυγιεινά.\n*συμβουλευτείτε τον επαγγελματία υγείας που σας παρακολουθεί.\nΔημοσιεύθηκε στο περιοδικό ELLE 2/2/15


Την πλήρωσε ο προπονητής - Onsports.gr\nΑγγελική Βύζικα 18 Απριλίου 2011, 08:49\nΤην πλήρωσε ο προπονητής\nΣυμβαίνουν και στις καλύτερες των οικογενειών και όχι μόνο στο ποδόσφαιρο. Είναι ο νόμος του Μέρφι όταν μια ομάδα δεν πάει καλά την πληρώνει ο προπονητής.\nΈτσι και ο Εμίλ Νίκολιτς δεν θα κάθεται πλέον στον πάγκο της Μλάντοστ του Ζάγκρεμπ. Η διοίκηση του συλλόγου αποφάσισε να τον απολύσει μετά την εντός έδρας ήττα του Σαββάτου από την Πριμόριε Ριέκα, στον ημιτελικό του κροατικού πρωταθλήματος.\nΟ Νίκολιτς τέθηκε σε αμφισβήτηση μετά τα φτωχά αποτελέσματα στο φάιναλ φορ της Αδριατικής Λίγκας στη Ριέκα, και τόσο οι δύο νίκες επί της Πριμόριε για το πρωτάθλημα όσο και στα πλέι οφ της Ευρωλίγκας, μείωσαν για λίγο την ένταση. Ωστόσο, η ήττα στο δεύτερο αγώνα των πλέι οφ και το γεγονός ότι η ήττα αυτή ήρθε εντός έδρας, ήταν η σταγόνα που χύθηκε το ποτήρι.\nΗ διοίκηση του συλλόγου αισθάνεται και ελπίζει ότι η αλλαγή θα μπορούσε να ταρακουνήσει την ομάδα πριν από τα σημαντικά παιχνίδια, που την περιμένουν έως το τέλος της σεζόν. Ο Νίκολιτς αντικαταστάθηκε από τον πρώην βοηθό του Βιέκοσλαβ Κόμπετσακ.


= Κόκκινα Χαλιά, DJ Σταύρος De La Cruz & DJ Δημήτρης Τρικαλιώτης\nΔημοσιεύθηκε : Δευτέρα, 26 Μαρτίου 2012 17:38\n24-3-2012 Live @ W Night Club, AΘΗΝΑ\nΠοιος θα περίμενε ότι το W θα μετατρεπόταν κάποια στιγμή σε Rock Bar; Ακόμη και όταν άκουσα για την εμφάνιση των Κόκκινων Χαλιών πίστεψα ότι θα επικεντρωθούν πιο πολύ σε εμπορικές ποπ επιτυχίες. Το Σάββατο όμως που μας πέρασε διαψεύσθηκα.\nΤα Κόκκινα Χαλιά βρέθηκαν σ' ένα club γεμάτο από διψασμένο κόσμο για χορό, με μουσικές προτιμήσεις τελείως έξω από αυτές που υποστηρίζουν, ετοιμάζοντας ένα set list που κανείς ίσως δεν είχε φανταστεί να ακούσει πηγαίνοντας στο W. Το στοίχημα λοιπόν ήταν μεγάλο για το ελληνικό συγκρότημα. Είναι δύσκολο να βρεθείς σε ένα night club, να παίξεις rock και να κερδίσεις τις εντυπώσεις. Είναι σαν να είσαι στο Rockwave και να ανέβεις στην σκηνή και να παίξεις μπουζούκι.\nΤο πρόγραμμα είχαν αναλάβει από πολύ νωρίς οι δύο resident DJs, Σταύρος De la Cruz και Δημήτρης Τρικαλιώτης, και γύρω στις 2 που έφτασα, το μαγαζί ήταν γεμάτο και στους 2 ορόφους του. Ο κόσμος με τρελή διάθεση χόρευε σε house ρυθμούς και σιγά σιγά ετοιμαζόταν η σκηνή για την εμφάνιση των Χαλιών. Γύρω στις 2:15 λοιπόν και μετά από το κλείσιμο του set από τα decks με το υπέροχο "Night Air" του Jamie Woon, σε remix του Solomun, ήρθε η ώρα να "ροκάρουμε". Εκτός από τα δικά τους κομμάτια όπως το "Εμείς", το "Ακούω την Φωνή σου" και το "Σε θέλω απόψε" τα Χαλιά έδωσαν ακόμη ένα μεγάλο στοίχημα παίζοντας κομμάτια με μεγάλη ιστορία πίσω τους. Από το "Super Massive Black Hole" των Muse μέχρι το "Give It Away" των Red Hot, ο Γιώργος Παπαδημητράκης έκανε cover με αρκετά όμορφο τρόπο, προσαρμόζοντας τα κομμάτια στα μέτρα του.\nΜπορεί η ώρα κάποια στιγμή από 3 να πήγε 4 λόγω της θερινής περιόδου που έμπαινε, όμως τα Χαλιά συνέχισαν στους ίδιους ρυθμούς και ο κόσμος έδειχνε να το διασκεδάζει χορεύοντας. "Let me Entertain You" του Robbie Williams για την συνέχεια λοιπόν ενώ δεν παρέλειψαν και το υπέροχο κομμάτι των 30 Seconds To Mars, "Kings and Queens" όπου ο Γιώργος έβαλε όλο τον κόσμο να ακολουθεί την μελωδία. Τα ελληνικά κομμάτια δεν μπορούσανε να λείψουν όπως και με το "Συνήθεια" του Χατζηγιάννη και το "Μυστήριο Τρένο" του Σαμπάνη άφησε λίγο στην άκρη τον Αγγλικό στίχο. Οι εκπλήξεις δεν είχαν σταματήσει όμως εδώ. Ήρθε η ώρα και για λίγο hip-hop με τον Αλχημιστή να είναι ο πλέον κατάλληλος για να μεταδώσει λίγο street διάθεση στο live. Μετά από το "Ημερολόγιο", κομμάτι-συνεργασία που έχει κάνει με τα Χαλιά, μας γύρισε χρόνια πίσω με το "Πόσο Μαλάκας Είσαι" των Goin' Through. Γύρω στις 4 λοιπόν πια και μετά από κοντά 2 ώρες live τα Κόκκινα Χαλιά μην παραλείποντας και τον Ρουβά από το set κλείσανε την συναυλία με το "Δεν έχει Σίδερα η Καρδιά Σου".\nΑυτό όμως το τέλος ήταν μόνο η αρχή καθώς το πραγματικό πάρτι μόλις ξεκινούσε. Καπνοί παντού, χορεύτριες στους στύλους, και δυνατά beats από τα decks για ένα πραγματικό ξεσήκωμα. Η βραδιά πλέον είχε πάρει ανοδική πορεία, αφήνοντας τον κόσμο να ξεσαλώνει μέχρι τις πολύ πρωινές ώρες. Αυτό που μου έμεινε όμως από την βραδιά είναι ότι ήταν για όλα τα γούστα. Ροκ, ποπ, house παρελαύναναν όλο το βράδυ με τον κόσμο απλά να ακολουθεί την μουσική. Είναι δύσκολο να συνδυάσεις τέτοια είδη μουσικής μαζί, όμως το W μας απέδειξε ότι έχει βρει την σωστή χημεία δημιουργώντας μια φοβερή ατμόσφαιρα.


%AM, %05 %360 %2017 %10:%Σεπ\nΕδώ και χρόνια είναι γνωστό ότι η παχυσαρκία αυξάνει τον κίνδυνο καρκίνου. Ωστόσο, συγκεχυμένες είναι οι πληροφορίες για το πώς συμβαίνει αυτό. Τώρα, όμως, αμερικανοί ερευνητές δημοσιεύουν στοιχεία για το πώς τα λιποκύτταρα ενθαρρύνουν την ανάπτυξη των όγκων. Σύμφωνα με άρθρο στο επιστημονικό έντυπο Cancer Prevention Research, επιστημονική ομάδα του Αντικαρκινικού Ινστιτούτου Huntsman, στο Σαλτ Λέικ, με επικεφαλής την Δρ Κορνηλια Ουλριχ, συνεργάστηκε με ερευνητές από άλλες χώρες και ανέλυσαν στοιχεία από 20 ήδη υπάρχουσες μελέτες. Αυτές είχαν δημοσιευθεί τα τελευταία 70 χρόνια και είχαν εστιάσει σε κυτταρικές αλληλεπιδράσεις μεταξύ λιποκυττάρων και κακοήθων όγκων. Στο παρελθόν διάφορες μελέτες είχαν αναδείξει διάφορους τρόπους που το λίπος παίζει ρόλο στον καρκίνο. Για παράδειγμα, η παχυσαρκία αυξάνει την φλεγμονή στο σώμα, η οποία με τη σειρά της έχει σχετιστεί τόσο με τη συγκεκριμένη νόσο όσο και με άλλες. Η παχυσαρκία επηρεάζει, επίσης, τον καρκινικό κυτταρικό μεταβολισμό και υπονομεύει τις φυσικές αντιστάσεις του ανοσοποιητικού συστήματος, κάτι που με τη σειρά του ευνοεί την ανάπτυξη και εξάπλωση των όγκων. Η Δρ Ουλριχ, όμως, σημειώνει ότι η σχέση μεταξύ λίπους και καρκίνου εξαρτάται από κυτταρικά «σταυροδρόμια», δηλαδή αλλαγές στην περίπλοκη χημική σηματοδότηση εντός των κυττάρων. Υποθέτει, λοιπόν, ότι, η εξεύρεση τρόπων διακοπής αυτών των «διασταυρώσεων» μπορεί να οδηγήσει σε νέους τρόπους πρόληψης του καρκίνου. Από το σύνολο των μελετών που ανέλυσαν οι ερευνητές παρατήρησαν ότι σε αρκετές εξ αυτών συγκεκριμένα λιποκύτταρα, τα λιπώδη στρωματικά κύτταρα, μπορούσαν να εισβάλλουν στις καρκινικές αλλοιώσεις και να τις βοηθήσουν να εξαπλώσουν την ανάπτυξη των όγκων. Επίσης, τα στοιχεία έδειχναν ότι τα παχύσαρκα άτομα με καρκίνο του προστάτη ή του μαστού είχαν περισσότερα τέτοια κύτταρα, συγκριτικά με τους αδύνατους. Η ανασκόπηση έδειξε επίσης ότι ορισμένα είδη λιποκυττάρων είναι πιο μεταβολικά δραστήρια, εκκρίνοντας περισσότερες ουσίες που προάγουν την ανάπτυξη του όγκου. «Μην ξεχνάμε ότι το λίπος, μπορεί να είναι λευκό, καφέ ή μπεζ», εξηγεί η Δρ Ουλριχ. Αυτές οι διαφορετικές μορφές λίπους συμπεριφέρονται και διαφορετικά, ανάλογα με την ποσότητα και το σημείο του σώματος όπου βρίσκονται. Για παράδειγμα, η ανασκόπηση έδειξε ότι ο λευκός λιπώδης ιστός σχετίζεται με τη φλεγμονή και χειρότερα αποτελέσματα στις γυναίκες με καρκίνο του μαστού. Το σημείο όπου βρίσκεται το λίπος στο σώμα επηρεάζει επίσης συγκεκριμένες μορφές καρκίνου. Ο λιπώδης ιστός συνήθως είναι παρακείμενος των καρκίνων του παχέος εντέρου και του ορθού, παρατήρησαν οι ερευνητές, και είναι μέρος του άμεσου περιβάλλοντος των καρκίνων του μαστού. Οι επιστήμονες ελπίζουν ότι μελλοντικές μελέτες θα βοηθήσουν τους γιατρούς να αποσαφηνίσουν κατά πόσο είναι εφικτό να παρέμβουν σε διαδικασίες που προάγουν την ανάπτυξη των όγκων, επεμβαίνοντας στο γειτονικό λίπος. «Μόλις έχουμε αρχίσει να ξεδιπλώνουμε τους τρόπους που δημιουργούνται αυτά τα “σταυροδρόμια” και των ουσιών που εμπλέκονται σε αυτά. Όσο καλύτερα κατανοούμε αυτή τη διαδικασία, τόσο καλύτερα μπορούμε να εντοπίσουμε στόχους και στρατηγικές για τη μείωση του βάρους των σχετιζόμενων με την παχυσαρκία καρκίνων», αναφέρει η Δρ Ουλριχ.